open-index/open-wikipedia-markdown huggingface dataset:
વજ્રેશ્વરી (તા. ભિવંડી)

300px|thumbnail|right|વજ્રેશ્વરી મંદિર, મહારાષ્ટ્ર
**વજ્રેશ્વરી** ભારત દેશના પશ્ચિમ ભાગમાં આવેલા મહારાષ્ટ્ર રાજ્યના થાણા જિલ્લાના ભિવંડી તાલુકામાં આવેલ એક ગામ છે. મહારાષ્ટ્રમાં આવેલાં ધાર્મિક સ્થળો પૈકીનું એક એવું વજ્રેશ્વરી દેવી (વજ્રેશ્વરી માતા)નું પ્રખ્યાત મંદિર અહીં છે, જ્યાં ગરમ પાણીના કુંડ આવેલા છે. આ કુંડનું ગરમ પાણી આરોગ્યવર્ધક ગણાય છે. વ્રજેશ્વરી માતા, પાર્વતી માતાનું રૂપ ગણાય છે. ચિમાજી અપ્પાએ નિર્માણ કરાવેલા આ મંદિરમાં માતાની મૂર્તિના હાથમાં ખડ્‌ગ તેમ જ ગદા જોવા મળે છે.

મધ્ય રેલ્વે પર આવેલા અંબરનાથ રેલ્વે સ્ટેશનથી આ સ્થળ નજીક છે.

## બાહ્ય કડીઓ 
* થાણા જિલ્લા પર્યટન વિષયક માહિતી - થાણા જિલ્લાના અધિકૃત વેબસાઇટ પર 

શ્રેણી:ધાર્મિક સ્થળો
શ્રેણી:મહારાષ્ટ્ર
પંચામૃત ડેરી

**પંચામૃત ડેરી** ગોધરામાં આવેલી ડેરી છે.

તેની સ્થાપના ૧૯૭૫માં પંચમહાલ જિલ્લાના વડામથક ગોધરા શહેરમાં કરવામાં આવી હતી. દુધ અને દુધની બનાવટોના વ્યવસાય સાથે સંકળાયેલી આ સંસ્થા પંચમહાલ, મહીસાગર અને દાહોદ જિલ્લાઓમાં અસ્તિત્વ ધરાવતી સૌથી મોટી સહકારી સંસ્થા છે.

## સંદર્ભ 
શ્રેણી:ભારતની સહકારી સંસ્થાઓ
શ્રેણી:કંપનીઓ
શ્રેણી:ગુજરાતનાં ઉધોગો
શ્રેણી:પંચમહાલ જિલ્લો
છીણી (ચિઝલ)

thumb|લાકડા માટેની છીણી
thumb|છીણી
**છીણી** કે જેને અંગ્રેજી ભાષામાં *ચિઝલ* તરીકે ઓળખવામાં આવે છે તે એક જાતનું ઓજાર છે. આ ધારદાર ઓજારનું મુખ્ય કાર્ય લાકડું, પથ્થર, લોખંડ કે અન્ય ઘન વસ્તુઓને કાપવાનું છે. આ ઓજાર લોખંડની પટ્ટીના એક છેડે હાથો અને બીજે છેડે ધાર રાખીને બનાવવામાં આવે છે. આ હથિયારમાં પટ્ટીને બદલે ગોળ સળિયો પણ વાપરવામાં આવે છે. આ ઓજાર અલગ અલગ આકારમાં તેમ જ કદમાં જુદી જુદી મજબુતાઈનાં હોય છે.

આ હથિયારનો ઉપયોગ સુથારીકામમાં, પથ્થર પર કોતરકામમાં ઘન વસ્તુમાં ચોક્કસ આકારના ખાંચાઓ પાડવા માટે કરવામાં આવે છે.

## સંદર્ભો 
શ્રેણી:ઓજાર
શ્રેણી:સાધનો
ઉપાસના

**ઉપાસના** એ ઈશ્વર સમીપ પહોંચવાની ધાર્મિક ભક્તિની વિધિ છે. ઉપાસના વિધિ વ્યક્તિગત, ઔપચારિક કે અનૌપચારિક સમૂહમાં કે કોઈ નિયુક્ત નેતા કે ધર્મગુરુની આગેવાની હેઠળ કરાય છે. ઉપાસના એ મૂળ સંસ્કૃત શબ્દ છે જેની વ્યુત્પત્તિ જોઈએ તો, ઉપ=નજીક અને આસ (આસન)=બેસવું, અર્થાત નજીક બેસવું એવો થાય છે. તત્વતઃ અહીં એનો અર્થ ઈશ્વરીય શક્તિ કે ઇષ્ટદેવનું સ્મરણ; ધ્યાન ધરવું એવો થાય છે. અંગ્રેજી ભાષામાં આને માટે વર્શિપ (worship) શબ્દ છે જે વ્યુત્પત્તિ શાસ્ત્ર મુજબ જુની અંગ્રેજીના ’weorþscipe’ શબ્દ પરથી "worthiness" કે "worth-ship"—’કશાક પ્રત્યે યોગ્યતા કેળવવી’—ના સરળ રૂપ તરીકે આવેલો છે, જેનો અર્થ છે; કશાક (ઈશ્વર) પ્રત્યે સન્માન દાખવવું.

## વિવિધ ધર્મોમાં ઉપાસના
### હિન્દુ ધર્મ
હિંદુ ધર્મમાં ઉપાસના એ કોઈ એક કે વધુ દેવી દેવતા પ્રત્યેનું ભક્તિકર્મ છે. સામાન્ય રીતે એને ભક્તિ કે ભક્તિમય પ્રેમ કહી શકાય. હિંદુ ધર્મમાં ઉપાસના એ મુખ્ય કે કેન્દ્રસ્થ ક્રિયા કહી શકાય. ઉપાસના એ મૂળ સંસ્કૃત શબ્દ છે જેની વ્યુત્પત્તિ જોઈએ તો, ઉપ=નજીક અને આસ (આસન)=બેસવું, અર્થાત નજીક બેસવું એવો થાય છે. તત્વતઃ અહીં એનો અર્થ ઈશ્વરીય શક્તિ કે ઇષ્ટદેવનું સ્મરણ; ધ્યાન ધરવું એવો થાય છે.

### બૌદ્ધ ધર્મ
બૌદ્ધ ધર્મમાં ઉપાસના સૈદ્ધાંતિક કુશળતાના અર્થમાં અસંખ્ય સ્વરૂપો ધારણ કરે છે. કેટલાંક સ્વરૂપ જોઈએ તો: ગુરુયોગ, મંડળ, થાંક કે ટાંક, યંત્રયોગ, શાઓલિનના લડવૈયા સાધુઓનું શિસ્ત, પંચામૃત, મંત્ર પઠન, ચા ઉત્સવ, ગણચક્ર, વગેરે. મોટાભાગનાં બૌદ્ધધર્મીઓ માટે બૌદ્ધ ભક્તિ એ ઉપાસનાનો મહત્વપૂર્ણ ભાગ છે. સમાધી એ બૌદ્ધ ધર્મમાં ઉપાસનાનું મધ્યવર્તી સ્વરૂપ છે.

### ખ્રિસ્તી ધર્મ
ખ્રિસ્તી ધર્મ

### ઈસ્લામ ધર્મ
ઇસ્લામમાં ઉપાસના અરેબીક શબ્દ "ઈબાદત (عبادة)" થી ઓળખાય છે. જે ધાર્મિક નિષ્ઠા અને અલ્લાહ (ઈશ્વર) દ્વારા અપાયેલા ઇસ્લામીક કાયદાઓ પ્રમાણે વર્તન કરવા અને અલ્લાહને રાજી કરવા એવો અર્થ દર્શાવે છે. ઇસ્લામનાં પાંચ મહત્વના સિદ્ધાંતમાં ’પાંચ વખતની નમાઝ’ સ્વરૂપે ઉપાસનાનો સમાવેશ થાય છે.    

### યહૂદી ધર્મ
યહૂદી ધર્મ

### શિખ ધર્મ
શિખ ધર્મ

## આધુનિક ઉપાસના
## સંદર્ભો
શ્રેણી:ધર્મ
ઝીપ્પો

thumb|ઝીપ્પો લાઇટર

**ઝીપ્પો લાઇટર** એ **ઝીપ્પો મેન્યુફેકચરિંગ કંપની** વડે ૧૯૩૩થી બનાવવામાં આવેલું ધાતુનું લાઇટર છે. ૧૯૩૩થી અનેક પ્રકારના લાઇટર જેવાં કે પાઇપ ઝીપ્પો બનાવવામાં આવ્યા છે. ઘણાં લોકો ઝીપ્પો લાઇટરનો સંગ્રહ કરે છે. અમુક ઝીપ્પો લાઇટર અત્યંત મોંઘા હોય છે.

ઝીપ્પો લાઇટર પવન પ્રતિરોધક હોય છે - એટલે કે પવનમાં પણ તે બૂઝાઇ જતાં નથી. મોટાભાગનાં ઝીપ્પો લાઇટરમાં નેપ્થા બળતણ તરીકે વપરાય છે.

શ્રેણી:સાધનો
હિંદુ દેવી દેવતાઓ

(ઉપર ડાબે), દેવી (ઉપર જમણે), વિષ્ણુ (નીચે ડાબે) અને સૂર્ય (નીચે જમણે) સાથે ગણેશ (વચ્ચે)]]
હિંદુ ધર્મ ભારતીય ઉપખંડનો પ્રભાવી ધર્મ છે. તેમાં ત્રણ મુખ્ય પરંપરાઓનો સમાવેશ થાય છે, શૈવ, વૈષ્ણવ અને શાક્ત. તેના અનુયાયીઓ ક્રમશ: શિવ, વિષ્ણુ અને દેવીને પોતાના મુખ્ય આરાધ્ય દેવ માને છે. અન્ય મોટાભાગનાં દેવી-દેવતાઓ કાં તો આ દેવતાઓ સાથે સંકળાયેલા છે અને કાં તો એના વિવિધ સ્વરૂપ કે અવતાર છે. હિંદુ ધર્મ એ વિશ્વનો સૌથી જુનો ધર્મ ગણાય છે, અને ઘણાં શ્રદ્ધાળુઓ તેને "સનાતન ધર્મ" તરીકે ઓળખાવે છે.

## નોંધ અને સંદર્ભો
## બાહ્ય કડીઓ
*મુખ્ય હિંદુ દેવી દેવતાઓનો ચાર્ટ  (ચિત્રો સાથે)
તુર્કિશ ભાષા

**તુર્કિશ** (*Türkçe*) એ તુર્કી, સાયપ્રસ, બલ્ગેરિયા, ગ્રીસ અને ઓટોમન સામ્રાજ્યનાં ભૂતપૂર્વ દેશોમાં અને યુરોપમાં સ્થાયી લાખો વસાહતીઓ દ્વારા બોલાતી ભાષા છે.

તુર્કિશ એ તુર્કિક અને અલ્ટાઇક ભાષા કુળની ભાષા છે. તુર્કિશમાં ફિનિશ અને હંગેરિયન જેવી સ્વર સંવાદિતા છે. શબ્દનો ક્રમ સામાન્ય રીત *સબ્જેક્ટ ઓબ્જેક્ટ વર્બ* (SOV) હોય છે.

૯૦૦ થી ૧૯૨૮ સુધી તુર્કિશ અરેબિક અક્ષરો વડે લખાતી હતી. પરંતુ, મુસ્તફા કમાલ અટાતુર્કે તેને લેટિન અક્ષરોમાં ફેરવી. તુર્કિશ સરકારે જાહેર કર્યું કે લેટિન અક્ષરો એ સાક્ષરતામાં વધારો કરશે કારણ કે અરેબિક અક્ષરો શીખવા અઘરા છે. વાસ્તવમાં, સાક્ષરતાના દરમાં વધારો થયો અને નવાં અક્ષરો અમલમાં આવ્યા પછી સાક્ષરતા ૨૦% થી ૯૦% પહોંચી.

નવાં લેટિન અક્ષરો બોલાતી તુર્કિશ ભાષા પ્રમાણે ગોઠવવામાં આવ્યા હતા, નહીં કે જૂની ઓટોમન લિપીને નવાં સ્વરૂપમાં ફેરવવામાં. તુર્કિશ અક્ષરો તુર્કિશ ભાષામાં લેટિન અક્ષરો વાપરે છે. જેમાં ૨૯ અક્ષરોનો સમાવેશ થાય છે, જેમાં (Ç, Ğ, I, İ, Ö, Ş, and Ü) એ મૂળ લેટિન અક્ષરોમાં ફેરફાર કરીને ફોનેટિક જરુર પ્રમાણે ગોઠવવામાં આવ્યા હતા. આ અક્ષરો તુર્કિશ ભાષાના ઉચ્ચારને યોગ્ય રીતે રજૂ કરે છે.

આ ભાષા બીજી તુર્કિક ભાષાઓ, જેવી કે ઉઝબેક, તુર્કમેન અને કઝાક સાથે સંબંધિત છે. બીજી એવી માન્યતા છે કે તુર્કિશ ભાષાએ અલ્ટાઇક ભાષા કુળનો ભાગ છે, જેમાં જાપાનીઝ, મોંગોલિયન અને કોરિયનનો પણ સમાવેશ થાય છે.

## વાક્યો 
### સામાન્ય વાક્યો 
* Merhaba = હેલ્લો (શિષ્ટ)
* Selam = હેલ્લો 
* Nasılsın? = તમે કેમ છો?
* İyiyim = I'm fine
* Teşekkür ederim = તમારો આભાર (શિષ્ટ)
* Teşekkürler = આભાર
* Sağol = તમારો આભાર
* Benim adım .... = મારું નામ ... છે
* Türkçe bilmiyorum. = હું તુર્કિશ જાણતો નથી
* İngilizce biliyor musunuz? = શું તમે અંગ્રેજી જાણો છો?
* Tekrarlar mısınız? = શુ તમે તે ફરી કહી શકશો?
* Evet = હા
* Hayır = ના
* Belki = કદાચ
* Biraz = થોડું
* Acıktım = હું ભૂખ્યો છું
* Dur! = રોકો!
* Yapma! = આ ન કરો!
* İstemiyorum. = મને તે જોઇતું નથી.

## સંદર્ભ 
શ્રેણી:ભાષાઓ
રાકિ

right|thumb|200x200px|રાકિ પ્યાલામાં રાકિની ઉજવણી
**રાકિ** (Turkish: *Rakı*, ગ્રીક: Ρακί અથવા Ρακή અથવા "Τσικουδιά" ઓટ્ટોમન તુર્કિશ: راقى, ઉચ્ચાર&nbsp;[ɾaˈkɯ]) એ શર્કરારહિત, સ્વાદવાળું તુર્કિશ આલ્કોહોલિક પીણું છે, જે તુર્કી, અઝરબૈજાન, ઇરાનિયન અઝરબૈજાન, તુર્કીશ દેશો અને અન્ય બાલ્કન દેશોમાં લોકપ્રિય છે. તે મોટાભાગે દરિયાઇ ખોરાક સાથે પીરસવામાં આવે છે. તે અન્ય મદ્ય પીણાં સમાન છે અને અન્ય ભૂમધ્ય અથવા અખાતી દેશોમાં મળતાં પીણાં ઓઉઝો, સામબુકા, અરાક અને અગુઆડિન્ટે જેવું છે. તે તુર્કીનું રાષ્ટ્રીય આલ્કોહોલિક પીણું ગણાય છે.

## પુસ્તકો 
* ફોર્બ્સ, રોબર્ટ, જે.; Short History of the Art of Distillation from the Beginnings Up to the Death of Cellier Blumenthal; Brill Academic Publishers; ISBN 90-04-00617-6; હાર્ડકવર, ૧૯૯૭

## બાહ્ય કડીઓ 
* રાકિ, તુર્કીનું રાષ્ટ્રીય પીણું
* તુર્કીશ રાકિ 
* તુર્કીની રાકિ સંસ્કૃતિ વિશે 
* તુર્કીશ રાકિ જાહેરખબર
* ઓટ્ટોમન ખાદ્ય નકશો 
* રાકિ.મી 
* ઇસ્તંબુલ, રાકિ 

## સંદર્ભ 
શ્રેણી:પીણું
રાષ્ટ્રીય વીરતા પુરસ્કાર

**રાષ્ટ્રીય વીરતા પુરસ્કાર** (હિન્દી:राष्‍ट्रीय वीरता पुरस्‍कार; અંગ્રેજી:National Bravery Awards) ભારત સરકાર વતી **ભારતીય બાળ કલ્યાણ પરિષદ** દ્વારા દેશનાં બાળકોએ દાખવેલ બહાદુરીભર્યા કાર્ય બદલ સન્માનિત કરી આપવામાં આવતા વિવિધ પુરસ્કારો છે. આ પુરસ્કારો દર વર્ષે પ્રજાસત્તાક દિનની પૂર્વસંધ્યાએ દેશભરમાંથી પસંદ કરાયેલ ૨૪ બાળકોને આપવામાં આવે છે. સૌપ્રથમ વાર ઈ. સ. ૧૯૫૭ના વર્ષમાં ભારતીય બાળકલ્યાણ પરિષદ દ્વારા બાળકોને વીરતા માટેના પુરસ્કાર આપવાની શરૂઆત કરવામાં આવી હતી. આ પુરસ્કાર અંતર્ગત એક પદક, પ્રમાણપત્ર તથા રોકડ રકમ આપવામાં આવે છે. આ ઉપરાંત પુરસ્કાર પ્રાપ્તકર્તાઓને અભ્યાસ પૂર્ણ થાય ત્યાં સુધી શિષ્યવૃત્તિ પણ આપવામાં આવે છે. પ્રજાસત્તાક દિનની પરેડ વેળા આ બાળકોને હાથી પર સવાર થઈ પરેડમાં સામેલ કરવામાં આવે છે.

## પુરસ્કાર 
આ વીરતા પુરસ્કારો નીચે મુજબ છે.
# **ભારત પુરસ્કાર**, (૧૯૮૭ થી)
# **ગીતા ચોપરા પુરસ્કાર**, (૧૯૭૮ થી)
# **સંજય ચોપરા પુરસ્કાર**, (૧૯૭૮ થી)
# **બાપુ ગૈધાની પુરસ્કાર**, (૧૯૮૮ થી)
# સામાન્ય **રાષ્ટ્રીય વીરતા પુરસ્કાર**, (૧૯૫૭ થી)

## સંદર્ભો 
## બાહ્ય કડીઓ 
* બહાદુરી માટેના રાષ્ટ્રીય પુરસ્કારો : ભારતીય બાળકલ્યાણ પરિષદ  (Indian Council for Child Welfare (ICCW))
* બહાદુરી માટેના રાષ્ટ્રીય પુરસ્કારો‘ભારત સરકાર પોર્ટલ. 
* ઈ. સ. ૨૦૦૪ના ૧૯ બહાદુર પુરસ્કાર પ્રાપ્તકર્તાઓ વિશે માહિતી રૅડીફ ડૉટકોમ (Rediff.com)
* બહાદુરી માટેના પુરસ્કાર પ્રાપ્તકર્તાઓ : ૨૦૧૨ 

શ્રેણી:ભારતના રાષ્ટ્રીય પુરસ્કારો
તપન મિશ્રા

**તપન મિશ્રા** (હિન્દી:तपन मिश्रा; અંગ્રેજી:Tapan Misra) ભારતીય વૈજ્ઞાનિક છે. તેઓ હાલમાં *ઈસરો* ખાતેના અંતરિક્ષ અનુપ્રયોગ કેન્દ્ર (સ્પેસ એપ્લીકેશન સેન્ટર), અમદાવાદના નિર્દેશક તરીકે કાર્યરત છે.

એમનો જન્મ ભારત દેશના ઓરિસ્સા રાજ્યના રાયગઢા જિલ્લાના મુખ્ય શહેર રાયગઢા ખાતે ઈ. સ. ૧૯૬૧ના વર્ષમાં થયો હતો.

હાલનો કાર્યભાર સંભાળ્યા પૂર્વે તેઓ ભારતીય અંતરિક્ષ અનુસંધાન સંગઠન ખાતેના અંતરિક્ષ અનુપ્રયોગ કેન્દ્રમાં માઈક્રોવેવ રિમોટ સેન્સિંગ એરિયાના ઉપનિર્દેશક તરીકે કાર્યરત હતા. એમણે ઈ. સ. ૧૯૮૪ના વર્ષમાં જાદવપુર વિશ્વવિદ્યાલય, કોલકાતા ખાતેથી ઈલેક્ટ્રોનિક્સ અને દૂરસંચાર એન્જિન્યરીંગના અભ્યાસક્રમમાં સ્નાતક તરીકેની પદવી હાંસલ કરી હતી. આ અભ્યાસક્રમ વેળા એમને સર જે. સી. બોઝ રાષ્ટ્રીય પ્રતિભા ચયન શિષ્યવૃત્તિ પણ મળી હતી. અભ્યાસ કર્યા બાદ એમણે અંતરિક્ષ અનુપ્રયોગ કેન્દ્ર ખાતે ડિજિટલ હાર્ડવેર એંજિન્યરના પદ પર નોકરીની શરૂઆત કરી હતી. ઈ. સ. ૧૯૮૪ના વર્ષમાં X-બેન્ડ સાઈડ લુકિંગ એર બોર્ન રડાર માટેની ક્વિક લુક ડિસ્પલે સિસ્ટમના વિકાસકાર્યની જવાબદારી સંભાળી હતી. ત્યારથી તેઓ ઈસરો ખાતેના માઈક્રોવેવ રિમોટ સેન્સિંગ પે-લોડ માટેના સિસ્ટમ ડિઝાઈન, યોજના અને વિકાસના કાર્યો સાથે સંકળાયેલ છે.

## સંદર્ભો 
શ્રેણી:વ્યક્તિત્વ
શ્રેણી:વૈજ્ઞાનિક
વૈકલ્પિક શિક્ષણ

**વૈકલ્પિક શિક્ષણ** બિન પરંપરાગત શિક્ષણની એક પદ્ધતિ છે, જે મુખ્ય શિક્ષણથી અલગ છે. તેમાં ઘર શિક્ષણ, સ્વતંત્ર શાળાઓ વગેરેનો સમાવેશ થાય છે. આ શિક્ષણમાં મુખ્યત્વે શિક્ષક-વિદ્યાર્થી વચ્ચેનું જોડાણ મહત્વનું ગણાય છે. તેમાં બાળક કઇ રીતે શીખે શકે છે તેના પર ભાર મૂકવામાં આવે છે.

વિવિધ દેશોમાં આ શિક્ષણ પ્રચલિત છે.

## સંદર્ભ 
શ્રેણી:શિક્ષણ
ગેઝર કેલેન્ડર

thumb|ગેઝર કેલેન્ડરની પ્રતિકૃતિ, ઇઝરાયેલ સંગ્રહાલય, ઇઝરાયેલ.
**ગેઝર કેલેન્ડર** એ જેરુસલેમથી ૨૦ માઇલ દૂર ગેઝર શહેરમાં મળેલો લખાણ ધરાવતો લાઇમસ્ટોનનો નાનો પથ્થર છે. તે ઇસ પૂર્વે ૧૦મી સદીનો ગણાય છે, તેમ છતાં તેનું ખોદકામ યોગ્ય પુરાતત્ત્વની દ્રષ્ટિએ ન થયેલ હોવાથી તેનો મૂળ સમય અચોક્કસ ગણાય છે.

આ પથ્થર અંગે વિદ્વાનોમાં મતભેદ છે કે તે ફોનેશિયન છે કે પેલો-હિબ્રુ લિપી છે.

હાલમાં તે ઈસ્તંબુલ આર્કિઓલોજી મ્યુઝિયમ ખાતે રાખવામાં આવેલ છે.

## ઈતિહાસ 
આ કેલેન્ડરની શોધ ૧૯૦૮માં ગેઝર શહેરના ખોદકામ દરમિયાન થઇ હતી. આ કેલેન્ડર બે મહિનાનાં સમય અને દરેક મહિનામાં કરવાનું કાર્ય જેવું કે પાકની લણણી, કયો પાક ઉગાડવો વગેરે દર્શાવે છે. તે નીચે પ્રમાણેનું લખાણ ધરાવે છે:
* બે મહિના ભેગું કરવાના (સપ્ટેમ્બર, ઓક્ટોબર)
* બે મહિના વાવણીના (નવેમ્બર, ડિસેમ્બર)
* બે મહિના મોડા હળ ચલાવવાના (જાન્યુઆરી, ફેબ્રુઆરી)
* એક મહિનો ઘાસ કાપવાનો (માર્ચ)
* એક મહિનો કાપણીનો  (એપ્રિલ)
* એક મહિનો લણણીનો અને અનાજ માપવાનો (મે)
* બે મહિના વધારાની કાપણીનો (જૂન, જુલાઈ)
* એક મહિનો ઉનાળુ ફળોનો (ઓગસ્ટ)

વિદ્વાનો માને છે કે આ લખાણ શાળાના વિદ્યાર્થીનું લખાણ, કોઇ લોકપ્રિય લોકગીત કે બાળગીત હોઇ શકે છે. અન્ય શક્યતા ખેડૂતોનું લખાણની છે.

ગેઝર કેલેન્ડર ઇસ્તંબુલ લઇ જવામાં આવ્યું હતું અને તે ત્યાં સંગ્રહાલયમાં સિલોઅમ તકતી જોડે દર્શાવવામાં આવ્યું છે.

## સંદર્ભ 
## વધુ વાંચન 
* Albright, W.F. "The Gezer Calendar" in *Bulletin of the American Schools of Oriental Research* (BASOR). 1943.  Volume 92:16–26.  Original description of the find.
* Sivan, Daniel "The Gezer calendar and Northwest Semitic linguistics", *Israel Exploration Journal* 48,1-2 (1998) 101–105. An up-to-date linguistic analysis of this text.
* Dever, William G.  “Gezer”. In *The Oxford Encyclopedia of Archaeology in the Near East* vol. 2, Editor in Chief Eric M. Meyers, 396–400.  New York: Oxford University Press, 1997.
* Pardee, Dennis. “Gezer Calendar”. In *The Oxford Encyclopedia of Archaeology in the Near East* vol. 2, Editor in Chief Eric M. Meyers, 396–400.  New York: Oxford University Press, 1997.

## બાહ્ય કડીઓ 
* Details of the calendar including transcription and translation. Wayback Machine
* Another translation and a picture of the calendar. 

શ્રેણી:ઇતિહાસ
આરતી

**આરતી** એ હિંદુ ધર્મની એક પૂજાવિધિ છે. જેમાં થાળી કે આરતિયામાં ઘી કે તેલ અથવા કપૂરની વાટ કે વાટો સળગાવી દેવમૂર્તિ સમક્ષ વર્તુલાકારે ફેરવવામાં આવે છે. શીખ ધર્મની પૂજાવિધીમાં પણ આરતીનું સ્થાન છે. કહેવાય છે કે આરતી વેદિક કાળના હોમની પરંપરાથી આવેલી વિધિ છે. આરતીની પરંપરામાં કેટલાંક સાંકેતિક અર્થ જોઈએ તો, પુષ્પ પૃથ્વી તત્વનું, પાણી કે પાણીવાળું ભીનું કપડું જળ તત્વનું, દીપ અગ્નિ તત્વનું, આરતિયામાં બનેલી મયુરપંખાકૃતિ વાયુતત્વનું અને ગાયના પૂંછડા જેવી આકૃતિયુક્ત પંખાકૃતિ આકાશ તત્વનું એમ પંચમહાભુતનું પ્રતિનિધિત્વ કરે છે.  

## વ્યુતપત્તિ
"આરતી" શબ્દ સંસ્કૃત શબ્દ આરાત્રિક (आरात्रिक) પરથી પ્રાકૃત આરાત્તિય (आरात्तिय) અને તેનું અપભ્રંશ થઈ બનેલો છે. મૂળ આરાત્રિક શબ્દનો અર્થ ’કંઈક જે રાત્રીને દૂર કરે છે’ અર્થાત ’અંધકાર દૂર કરનાર’ એવો થાય છે.

## સંદર્ભો
## બાહ્ય કડીઓ
*
અભિનેતા

**અભિનેતા** (સ્ત્રી: **અભિનેત્રી**) એટલે એવો કલાકાર જે ફિલ્મ અથવા નાટકમાં કોઈ પાત્રને દર્શકો સમક્ષ જીવંત કરે છે. અભિનેતા કલ્પના અને દર્શકના વચ્ચેના માધ્યમનું કામ કરે છે. તે પોતાને સોંપવામાં આવેલી ભુમિકાને યોગ્ય મંચ (ફિલ્મ, નાટક, રેડિયો) દ્વારા દર્શકનું મનોરંજન કરે છે અથવા માહિતી પહોંચાડે છે. અભિનયની કળા અને જ્ઞાન અભિનેતાના કૌશલ્યનું પ્રદર્શન કરે છે.

શ્રેણી:કલા
શ્રેણી:વ્યવસાય
ચલચિત્ર નિર્માતા

**ફિલ્મ નિર્માતા** અથવા **ચલચિત્ર નિર્માતા** એ વ્યક્તિ હોય છે જે ફિલ્મના નિર્માણ માટે જવાબદાર હોય છે. ફિલ્મ બનાવવા માટે ફિલ્મ નિર્માતા યોગ્ય પ્રમાણમાં પૈસાની વ્યવસ્થા તેમજ "દિગ્દર્શક" અથવા ફિલ્મ નિર્દેશક તથા ફિલ્મ માટે યોગ્ય કલાકારો અને અભિનેતા/અભિનેત્રીઓ શોધવામાં મદદ કરે છે.

શ્રેણી:કલા
શ્રેણી:વ્યવસાય
પાર્શ્વગાયક

**પાર્શ્વગાયક** એવા ગાયકને કહેવાય છે જે ફિલ્મ/નાટકમાં પર્દા પાછળથી ગીત ગાવાની ભુમિકા નિભાવે છે. તેના દ્વારા ગવાયેલ ગીત અન્ય કોઈ અભિનેતા અથવા અભિનેત્રી દ્વારા પ્રસ્તુત કરાતું હોય છે. હિંદી ફિલ્મ જગતમાં મોટે ભાગે બધા પાર્શ્વગાયક જ હોય છે.

શ્રેણી:કલા
શ્રેણી:વ્યવસાય
ગીતકાર

**ગીતકાર** એટલે એ વ્યક્તિ કે જે ચોક્કસ કારણથી અને ચોક્કસ પ્રકારના ગીતોની રચના કરતા હોય છે. આ કાર્ય માટે એમને સંજોગો અને સંધિ મુજબનું મહેનતાણું પણ મળતું હોય છે. ખાસ કરીને ફિલ્મ અને નાટક દરમ્યાન સંગીતબદ્વ કરાતી પદ્ય રચનાઓના રચનાકારને કવિ કહેવાની જગ્યાએ ગીતકાર કહેવાનું ચલણ છે.

શ્રેણી:કલા
શ્રેણી:વ્યવસાય
દર્શન

**દર્શન** નો હિંદુ ઉપાસનાનાં સંદર્ભમાં અર્થ છે શુભ દૃષ્ટિ, ભક્તિભાવથી જોવાની ક્રિયા; જેમ કે, દેવદર્શન. શાબ્દિક અર્થમાં દર્શન એટલે જોવું, નિહાળવું, વગેરે અર્થો મળે છે. તત્ત્વજ્ઞાન સંબંધી પુસ્તકો કે વિચારોને પણ "દર્શન" કહેવાય છે. જો કે અહીં માત્ર ઉપાસના વિધિ સાથે સંકળાયેલાં "દર્શન" વિશે વિગતો છે.

કોઈ પ્રકારથી કોઈ વસ્તુના સ્વરૂપજ્ઞાન થવાને દર્શન કહે છે. કાવ્યશાસ્ત્રમાં એના (૧) શ્રવણ, (૨) ચિત્ર, (૩) સ્વપ્ન અને (૪) પ્રત્યક્ષ એવા ચાર ભેદ કહેલ છે અને બીજે મતે તેના સાક્ષાત, સ્વપ્ન અને ચિત્રદર્શન એવા ત્રણ ભેદ માનેલ છે. ભક્તિભાવથી જોવાની ક્રિયા; દેવ, સાધુ વગેરેને ભાવથી જોવા વગેરેને પણ "દર્શન" કહે છે. 

## સંદર્ભો
નુબ્રા ખીણ

300px|thumbnail|right|નુબ્રા ખીણ પ્રદેશ
300px|thumbnail|right|નુબ્રા ખીણ વિસ્તારનો નકશો
**નુબ્રા ખીણ** એ ત્રણ શાખાઓ ધરાવતા વિસ્તારનું નામ છે, જે ભારત દેશના ઉત્તર ભાગમાં આવેલા જમ્મુ અને કાશ્મીર રાજ્યના લડાખ ક્ષેત્રના ઉત્તર-પૂર્વ ભાગમાં આવેલ છે. આ ખીણ વિસ્તાર શ્યોક નદી અને નુબ્રા નદીના સંગમ સ્થળથી ત્રણે દિશાના વિસ્તારથી બનેલ છે. શ્યોક નદી ઉત્તર-પશ્ચિમ દિશામાં વહે છે અને નુબ્રા નદી એક તીવ્ર વળાંક લઈ ઉત્તર-પશ્ચિમ દિશામાંથી આવી શ્યોક નદીમાં મળી જાય છે. શ્યોક નદી આગળ જઈ સિંધુ નદીમાં મળે છે. નુબ્રા ખીણ વિસ્તારનું મુખ્ય કેન્દ્ર દિસ્કીત છે, જે લેહ થી ૧૫૦ કિલોમીટર જેટલા અંતરે આવેલ છે.

આ ખીણ વિસ્તારની સરેરાશ ઊંચાઈ ૩,૦૩૮ મીટર (૧૦,૦૦૦ ફૂટ) જેટલી છે. અહીંના સ્થાનિક લોકોના જણાવ્યા પ્રમાણે આ વિસ્તારનું પ્રાચીન નામ ડુમરા (ફૂલોની ઘાટી) હતું. લેહ થી નુબ્રા ખીણ જવા માટે ખાર્દુંગ લા નામનો ઘાટ પસાર કરવો પડે છે, જે દરિયાઈ સપાટી થી ૧૮૦૦૦ ફૂટ કરતાં પણ વધુ ઊંચાઈ પર આવેલ છે.

## આ પણ જુઓ 
* હુંદુર બૌદ્ધ મઠ

## સંદર્ભ 
શ્રેણી:જોવાલાયક સ્થળો
શ્રેણી:જમ્મુ અને કાશ્મીર
વિલ્સન હીલ, ધરમપુર

**વિલ્સન હિલ** સહ્યાદ્રિ પર્વતમાળાની ગોદમાં વસેલા ધરમપુર તાલુકામાં નવા ગિરિમથક તરીકે વિકસી રહેલું એક સ્થળ છે. ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લાના ધરમપુર તાલુકાના અંતરિયાળ વિસ્તારમાં, પર્વતની ટોચ ઉપર, દરિયાઈ સપાટીથી ર૩૦૦ ફૂટની ઊંચાઇ પર સ્થિત પંગારબારી ગામે આવેલું આ નયનરમ્ય સ્થળ, પ્રકૃત્તિ પ્રેમીઓ માટે આકર્ષણનું કેન્દ્ર રહ્યું છે. આ ઊપરથી નીચે ખીણમાં પથરાયેલી વનરાજી, અને ક્ષિતિજમાં આથમતો સૂર્ય માણવા માટે પ્રવાસીઓ હંમેશા આવતા હોય છે.

ઐતિહાસિક મહત્ત્વ ધરાવતા આ સ્થળના વિકાસ માટે ઈ.સ. ૧૯ર૮ના વર્ષમાં તત્કાલિન અંગ્રેજ ગવર્નર સર લેસ્લી વિલ્સનને, ધરમપુરના તત્કાલિન રાજવી મહારાજા વિજયદેવજીએ કુદરતી સૌંદર્યથી ભરપૂર એવા આ પ્રદેશને ગિરિમથક તરીકે વિકસાવવા માટે તેમ જ તેના ઉદ્‌ઘાટન માટે આમંત્ર્યા હતા. ત્યારથી આ સ્થળને વિલ્સન હીલ તરીકે ઓળખાય છે. આ સ્થળ ધરમપુરથી પૂર્વ દિશામાં આશરે ૩૦ કિલોમીટર જેટલા અંતરે આવેલું છે.

અહીં નજીકમાં વાઘવળ ગામ ખાતે દત્ત મંદિર તથા શંકર ધોધ, વરસાદી દેવ સહિતના દેવસ્થાનો તેમ જ રજવાડાંના સમયમાં ગુનેગારોને સજા આપવા માટે બનાવાયેલ વધસ્તંભ જોવાલાયક છે.

## છબીઓ 

ચિત્ર:Wilsonhill.JPG|વિલ્સન હીલ, ધરમપુર
ચિત્ર:Wilson Hills Roads.JPG|વિલ્સન હીલ જવાનો રસ્તો
ચિત્ર:Wilson Hills Gujarat.JPG|ધરમપુર- નાસિક બાયપાસ રોડ ખાતે માર્ગદર્શક પાટિયું

## સંદર્ભ 
## બાહ્ય કડીઓ 
* વિલ્સન હીલ - .
* વલસાડ જિલ્લાનાં જોવાલાયક સ્થળો વલસાડ જિલ્લા પંચાયતની વેબસાઇટ પર.
* વિકિમેપિયા પર વિલ્સન હીલ

શ્રેણી:જોવાલાયક સ્થળો
શ્રેણી:ધરમપુર તાલુકો
પૂર્ણા વન્યજીવ અભયારણ્ય

**પૂર્ણા વન્યજીવ અભયારણ્ય** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા ડાંગ જિલ્લા તેમ જ તાપી જિલ્લામાં થી પસાર થતી પૂર્ણા નદી તેમ જ તેની ઉપનદી ગિરા નદીની આસપાસના વિસ્તારમાં ફેલાયેલ સંરક્ષિત જંગલ છે.

પૂર્ણા નદીના ખીણ વિસ્તારમાં ફેલાયેલું ગાઢું તેમ જ વરસાદી જંગલ છે, જે જંગલી સજીવો કરતાં વૃક્ષ વૈવિધ્ય માટે વધારે પ્રચલિત છે. વાંસ, સાગ, સિસમ સહિતના કદાવર અને તોતિંગ વૃક્ષો અહીંના જંગલમાં થાય છે. આ ઉપરાંત દીપડા પણ અહીં વસવાટ કરે છે. આ જંગલોમાં વરસે ૨૫૦૦ મિલિમીટર કરતાં વધુ વરસાદ પડે છે, જેથી અહીં ગુજરાત રાજ્યનાં સૌથી ગાઢ જંગલો છે.

## જૈવિક વૈવિધ્ય 
આ જંગલ વિસ્તારમાં લગભગ ૭૦૦ જેટલી વનસ્પતિઓની વિવિધતા જોવા મળે છે .

કેટલાંક જંગલી પ્રાણીઓ જેમ કે દીપડો, વાંદરા, માંકડાં, રાની બિલાડી, હરણ, ચિતળ, સાબર, ઝરખ પણ અહીં જોવા મળે છે.

૧૩૯ પક્ષીઓની પ્રજાતિઓ આ જંગલમાં ઈ. સ. ૧૯૯૯ થી ઈ. સ. ૨૦૦૩ના સમયગાળામાં નોંધવામાં આવી છે. જેમાં કોમન ગ્રે હોર્નબીલ, ગ્રે જંગલ ફાઉલ, બાર્બેટ, લક્કડખોદ, શ્રાઈક, ક્લોરોપ્સીસ, માખીમાર, ફ્લાય કેચર તેમ જ રાપ્ટર જેવાં પક્ષીઓ સમાવિષ્ટ છે.

ઈ. સ. ૨૦૦૦ થી ૨૦૦૧ના સમયગાળામાં આ વિસ્તારમાં ૧૧૬ જેટલી કરોળિયાની પ્રજાતિઓ હોવાની નોંધ કરવામાં આવી છે..

## સ્થાન 
ડાંગ જિલ્લાના મુખ્ય મથક આહવા થી પૂર્ણા વન્યજીવ અભરાણ્યનું કેન્દ્ર મહાલ ગામ આશરે ૨૦ કિલોમીટર જેટલા અંતરે આવેલ છે. મહાલ થી ૧૧૦ કિલોમીટર (આશરે) દૂર આવેલું સુરત સૌથી નજીકનું વિમાન મથક છે. વ્યારા સૌથી નજીકનું રેલવે મથક (૪૫ કિલોમીટર) છે.

## સંદર્ભ 
## બાહ્ય કડીઓ 
* વન અને પર્યાવરણ ખાતું, ગુજરાત સરકાર 
* ગુજરાત પર્યટન વિકાસ નિગમ

શ્રેણી:ગુજરાતના અભયારણ્યો
શ્રેણી:ડાંગ જિલ્લો
દેશી બોયઝ

**દેશી બોયઝ** એક મનોરંજક હિંદી ફિલ્મ છે જેનું નિર્દેશન ડેવીડ ધવનના પુત્ર રોહિત ધવને કર્યું છે. આ ફિલ્મમાં અક્ષય કુમાર, જ્હોન અબ્રાહમ, દીપિકા પદુકોણે અને ચિત્રાંગદા સિંહ મુખ્ય ભુમિકામાં તથા સંજય દત્ત અતિથિ કલાકારના સ્વરૂપમાં છે. આ ફિલ્મ ૨૫ નવેમ્બર, ૨૦૧૧ના દિવસે રિલિઝ થઈ હતી.

## સારાંશ
**જેરી** (અક્ષય કુમાર) અને **નિક** (જ્હોન અબ્રાહમ) જે ઈંગ્લેન્ડના ઓક્સફર્ડ વિશ્વવિદ્યાલયના વિદ્યાર્થી હોય છે. જેમના જીવનની આસપાસ ફિલ્મની વાર્તા ફરે છે.

## પાત્રો
* અક્ષય કુમાર - જિગ્નેશ પટેલ ઉર્ફે *જેરી* ઉર્ફે રોકો
* જ્હોન અબ્રાહમ - નિખિલ માથુર ઉર્ફે *નિક* ઉર્ફે હંટર 
* દીપિકા પદુકોણે - રાધિકા અવસ્થિ
* ચિત્રાંગદા સિંહ - તાન્યા શર્મા
* ઓમી વૈદ્ય - અજય બાપટ
* સંજય દત્ત - અતિથિ (મિ. દેશી બોયઝ)
* અનુપમ ખેર - સુરેશ અવસ્થિ, રાધિકાના પિતા
* શરમન જૈન - રોહન, જેરીનો મિત્ર
* મોહનીશ બહલ - સામાજિક કાર્યકર્તા
* સતિશ કૌશિક - મિ. ઢિલ્લોન
* અશ્વીન મુશરન - વકીલ
* ભારતી આચરેકર - જેરીની માતા
* "સુબહા હોને ના દે" ગીત દરમ્યાન બ્રુના અબ્દુલ્લાહની ખાસ ઉપસ્થિતિ.   
 
## ગીત-સંગીત
## બાહ્ય કડીઓ
શ્રેણી:હિન્દી ચલચિત્ર
હોમ

**હોમ** કે **હવન** એ દેવતાને ઉદ્દેશીને મંત્ર બોલીને અગ્નિમાં ઘી વગેરે હુત દ્રવ્યને નાખવું તે; હુત દ્રવ્યનું અગ્નિમાં પ્રક્ષેપણ; હોમવાનું કર્મ અને તેને લગતો વિધિ કે યજ્ઞ છે. હોમ એ હિંદુ ધર્મની મહત્વની ધાર્મિક ક્રિયા છે. જૈન ધર્મ અને બૌદ્ધ ધર્મ (ખાસ કરીને તિબેટીયન અને જાપાનીઝ વજ્રયાંગ પરંપરામાં) માં પણ આ ધાર્મિક ક્રિયા ઘણી જ પ્રચલિત છે. 

## કેટલાંક જાણીતા હોમ (હવન)
## બાહ્ય કડીઓ
* હોમને ઉત્તેજન આપતું સંગઠન 
* અગ્નિહોત્ર હોમ
કિર્તન

thumb|ભક્તોની સાથે સંકિર્તન કરી રહેલા ચૈતન્ય મહાપ્રભુ

**કિર્તન** કે **સંકિર્તન** (કન્નડ: ಕೀರ್ತನೆ; મરાઠી: कीर्तन; બંગાળી: কীর্তন; પંજાબી: ਕੀਰਤਨ; હિંદી: कीर्तन; તેલુગુ: కీర్తన; તમિલ: கீர்த்தனை) એટલે ગાયન અને સંગીત સાથેનું ઇશ્વરનું ગુણવર્ણન; ભજન; સ્તુતિ. કિર્તન એ હિંદુ ધર્મ, શીખ ધર્મ અને કંઈક અંશે બૌદ્ધ ધર્મમાં ઉપાસનાનું મહત્વનું અંગ છે.   

ગૌડીય વૈષ્ણવ પરંપરામાં નગર સંકિર્તનનો પ્રચાર-પ્રસાર કરનાર ચૈતન્ય મહાપ્રભુ ખુબ જાણીતું નામ છે. આ સંપ્રદાયનાં ભક્તો હરે કૃષ્ણ મંત્રનું સંકિર્તન કરતા હોય છે. 

## સંદર્ભો
પારનેરા ડુંગર

**પારનેરા ડુંગર** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં સૌથી છેલ્લા આવતા વલસાડ જિલ્લામાં આવેલા વલસાડ તાલુકામાં આવેલો એક નાનકડો ડુંગર છે. પારનેરા ડુંગર ઐતિહાસિક અને ધાર્મિક સ્થળ તરીકેનું મહત્વ ધરાવે છે. આ ડુંગર પર આશરે પંદરમી સદીમાં બનાવેલો કિલ્લો જોવા લાયક છે. કિલ્લાની દક્ષિણ દિશામાં એક બારી બનાવવામાં આવેલ છે, જે સ્થાનિક લોકોમાં *નાઠાબારી* તરીકે ઓળખાય છે. વાયકા છે કે આ જગ્યા પરથી સુરત ઉપર ચડાઈ કરીને પાછા ફરતી વેળા શિવાજી અહીંથી પલાયન કરી ગયા હતાં. આ ડુંગર પર મહાકાળી માતાનું મંદિર પણ આવેલું છે.

અહિયાં દર વર્ષે આસો નવરાત્રી દરમિયાન આઠમના દિવસે મેળો ભરાય છે, જેમાં હજારો શ્રદ્ધાળુઓ ભક્તિપૂર્વક ભાગ લેતા હોય છે. આ ઉપરાંત આ ડુંગર પર ચાંદપીર બાબાની દરગાહ પણ આવેલી છે. આ કિલ્લો અલગ અલગ સમયમાં પેશવાઓ, મરાઠા, ગાયકવાડ, ફિરંગીઓ અને અંગ્રેજોનાં કબજામાં રહયો હતો. પારનેરા ડુંગર રાષ્ટ્રીય ધોરી માર્ગ નં. ૮ ઉપર આવેલા અતુલ અને વલસાડને જોડતા રાજ્ય ધોરી માર્ગ પર વલસાડથી આશરે ૬ કિલોમીટર જેટલા અંતરે આવેલ છે.

આ કિલ્લા પર અતુલ તરફથી પણ ચડી શકાય છે. આ કિલ્લા ઉપરથી વલસાડ શહેર, અતુલ ગામ, અતુલ રાસાયણિક સંકુલ, પાર નદી, કિલ્લા પારડી, રાષ્ટ્રીય ધોરી માર્ગ નં. ૮, અમદાવાદથી મુંબઇ જતો રેલમાર્ગ વગેરેનું હવાઇ નિરિક્ષણ કરવાનો અનેરો લ્હાવો સાંપડે છે. ચોમાસામાં આ ડુંગર પર રમણીય વાતાવરણ જોવા મળે છે.

## આ પણ જુઓ 
* પારનેરા

## સંદર્ભો 
## બાહ્ય કડીઓ 
* પારનેરા ડુંગર વિષયક માહિતી - વલસાડ જિલ્લા પંચાયતના જાળસ્થળ પર

શ્રેણી:જોવાલાયક સ્થળો
શ્રેણી:વલસાડ તાલુકો
શ્રેણી:ગુજરાતના પર્વતો
રેણુકા તળાવ, હિમાચલ પ્રદેશ

300px|thumb|right|રેણુકા તળાવ
300px|thumb|right|રેણુકા તળાવમાં વનસ્પતિ
**રેણુકા તળાવ** એ ભારત દેશના ઉત્તર ભાગમાં આવેલા હિમાચલ પ્રદેશ રાજ્યમાં આવેલા સિરમૌર જિલ્લામાં આવેલ એક જળાશય છે. આ જળાશય દરિયાઈ સપાટી થી ૬૭૨ મીટર જેટલી ઊંંચાઈ પર આવેલું છે. ૩,૨૧૪ મીટર જેટલી પરિમિતિ ધરાવતું આ જળાશય હિમાચલ પ્રદેશનાં મોટાં જળાશયો પૈકીનું એક ગણાય છે. આ સ્થળનું નામ રેણુકાદેવીના નામ પર થી પડ્યું છે. આ સ્થળ સડક માર્ગ વડે જોડાયેલ હોવાથી સહેલાઈથી પંહોચી શકાય છે.

આ જળાશય ખાતે પર્યટકો માટે નૌકા-વિહારની સવલત પણ છે. આ ઉપરાંત પર્યટકો માટે અહીં પ્રાણી સંગ્રહાલય તેમ જ જંગલ સફારી જેવાં આકર્ષણો પણ હાજર છે. અહીં દર વર્ષે નવેમ્બર મહિનામાં મેળો ભરાય છે.

## અંતર સારણી 
* પરવાનુ થી અંતર: ૧૨૩ કિલોમીટર
* પનોતા સાહિબ (વાયા સતુવાન) થી અંતર: ૫૧ કિલોમીટર
* નાહન થી અંતર: ૩૮ કિલોમીટર

## સંદર્ભો 
## બાહ્ય કડીઓ 
* હિમાચલ પ્રદેશ પર્યટન વિભાગ 
* હિમાચલ પ્રદેશ સરકાર 

શ્રેણી:જોવાલાયક સ્થળો
શ્રેણી:હિમાચલ પ્રદેશ
જૂના ભવનાથ મંદિર, મ‌ઉ

**જૂના ભવનાથ મંદિર** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા ભિલોડા તાલુકામાં આવેલા મઉ ગામ ખાતે આવેલું એક પ્રાચીન મંદિર છે.

તાલુકા મથક ભિલોડાથી આશરે ૬ કિલોમીટર જેટલા અંતરે આવેલું આ સ્થળ લગભગ ૧૩૦૦ વર્ષ જૂનું હોવાનો આધાર શિલાલેખ પરથી મળે છે. ભવનાથનું નામ ભૃગુકુંડને લીધે જાણીતું છે. આ કુંડની માટીથી સ્નાન કરવાથી કોઢનો રોગ મટે છે એવી સ્થાનિક માન્યતા છે. આ સ્થળ પર મહાદેવનું મંદિર તથા ભૃગુઋષિના પુત્ર અવનઋષિનું મંદિર પણ આવેલ છે. આ સ્થળ હાથમતી નદી પરના બંધના તટ ઉપર અને ડુંગરોની વચ્ચે રમણીય સ્થાન પર આવેલું છે. શ્રાવણ માસના છેલ્લા સોમવારે તેમજ શિવરાત્રિના દિવસે મેળો ભરાય છે. આ મેળામાં મોટી સંખ્યામાં લોકો આવે છે.

## સંદર્ભો 
શ્રેણી:ધાર્મિક સ્થળો
શ્રેણી:ભિલોડા તાલુકો
ગુજરાત ક્વીન

**ગુજરાત ક્વીન** (19109/19110) ભારતીય રેલવે સાથે જોડાયેલી એક્સપ્રેસ ટ્રેન છે જે ભારતના ગુજરાત રાજ્યમાં આવેલાં વલસાડ અને અમદાવાદ જંક્શન વચ્ચે ચાલે છે. ટ્રેન નંબર 19109 વલસાડથી અમદાવાદ તરફ જતી ટ્રેન છે જ્યારે ટ્રેન નંબર 19110 અમદાવાદથી વલસાડ તરફ દોડે છે.

## ડબ્બાઓ (કોચ)
ગુજરાત ક્વીનમાં હાલમાં ૨ વાતાનુકુલિત કુર્સીયાન (એસી ચેર કાર), ૨ પ્રથમ વર્ગ, ૧૦ બીજા વર્ગનાં કુર્સીયાનો અને ૮ અનારક્ષિત જનરલ ડબ્બાઓ છે.
ભારતમાં સૌથી વધુ ટ્રેન સેવાઓના કારણે ભારતીય રેલવેની માંગ પર આધાર રાખીને કોચ રચનામાં સુધારો  થઈ શકે છે.

## સેવા
વલસાડ-અમદાવાદ વચ્ચે ટ્રેન ૬ કલાક ૧૦ મિનિટ (૪૮.૩૨ કિમી/કલાક) અને અમદાવાદ-વલસાડ વચ્ચે ૬ કલાક  ૫ મિનિટ (૪૮.૯૯ કિમી/કલાક) ની ઝડપે દોડે છે. ટ્રેન કુલ ૨૯૮ કિલોમીટરનું અંતર કાપે છે. ટ્રેનની સરેરાશ ઝડપ ૫૫ કિમી/કલાક છે, આથી ભારતીય રેલવેનાં નિયમો મુજબ તેના ભાડામાં સુપરફાસ્ટ સરચાર્જનો સમાવેશ થતો નથી. આ ટ્રેન સંપૂર્ણપણે વિદ્યુત એન્જીનથી ચાલે છે, તેને ખેંચવા માટે WAP 4 અથવા WAM 4 એન્જીનનો વપરાશ કરાય છે.

## સમયપત્રક
ગુજરાત ક્વીન વલસાડથી દરરોજ સવારે ૪:૦૫ કલાકે ઉપડે છે અને ૧૦:૧૫ કલાકે અમદાવાદ જંક્શન પર પહોંચે છે. અમદાવાદથી ઉપડતી ટ્રેન દરરોજ સાંજે ૬:૧૦ કલાકે ઉપડે છે અને રાત્રે ૧૨:૧૫ કલાકે વલસાડ પહોંચે છે.

## સંપૂર્ણ પ્રવાસ વિવરણ
## સંદર્ભો
શ્રેણી:ભારતીય રેલ
શ્રેણી:ગુજરાત
ચારકોપ

thumb|ચારકોપનાં મેંગ્રુવ

**ચારકોપ** એ કાંદિવલી (પશ્ચિમ),ઉત્તર મુંબઈ માં આવેલું એક પરું છે. તે મુળભુત રીતે MHADA (મ્હાડા) ના મકાનો બાંધવા માટેનો વિસ્તાર હતો, પરંતુ હવે તે સામાન્ય રહેઠાણો અને વ્યાપારી વિસ્તારો ધરાવે છે.

## નજીકના સ્ટેશન 
કાંદિવલી અને બોરીવલી સ્ટેશન અનુક્રમે ૩.૫ અને ૪ કિમીના અંતરે આવેલાં છે. સેકટર ૮માં નાશિક, પુને અને માલવણ માટે બસ સેવા શરુ કરવામાં આવી છે.

શ્રેણી:મુંબઈનાં પરાં

## આ પણ જુઓ 
* બોરીવલી
* કાંદિવલી
લેગો

right|thumb|લેગોનો લોગો
thumb|લેગો ડુપ્લો
**લેગો** (**LEGO)** એ એક પ્રકારનું રમકડું છે, જે ડેનમાર્કની કંપની લેગો ગ્રુપ વડે બનાવામાં આવ્યું છે. "લેગો બ્રીક્સ" એ રંગબેરંગી પ્લાસ્ટીકના ચોકઠાં છે, જે સહેલાઇથી એકબીજા સાથે જોડી શકાય છે. લેગો સમગ્ર વિશ્વમાં પ્રખ્યાત રમકડું છે.

લેગો કંપની ડેનિશ રમકડાં બનાવનાર *ઓલે કિર્ક ક્રિસ્ટિનસેન* દ્વારા ૧૯૩૫માં શરુ કરવામાં આવી હતી. ક્રિસ્ટિનસેને બાળકો માટે લાકડાના રમકડાં બનાવ્યા હતા. તેમણે ૧૯૪૦ના દાયકામાં પ્રથમ પ્લાસ્ટીકના લેગો સેટ બનાવ્યા અને વેચ્યાં. ત્યારથી લેગો રમકડાં ખુબજ લોકપ્રિય બન્યા હતા.

## બાહ્ય કડીઓ 
* લેગોની વેબસાઈટ (અંગ્રેજી)

## સંદર્ભ 
શ્રેણી:રમકડું
શ્રેણી:કંપનીઓ
બનારસ રેલ્વે એંજિન કારખાનું

**બનારસ રેલ્વે એંજિન કારખાનું** (અંગ્રેજી ભાષા:Banaras Locomotive Works) વારાણસી ખાતે આવેલું ભારતીય રેલ્વેનું રેલ્વે એંજિન બનાવવા માટેનું કારખાનું છે.

## ઈતિહાસ 
ઓગસ્ટ ૧૯૬૧માં ડીઝલ વિદ્યુત રેલ્વે એંજિન બનાવવાના હેતુથી  એલ્કો-અમેરિકાના સહયોગ થી કારખાનાની સ્થાપના કરવામાં આવી હતી. જાન્યુઆરી ૧૯૬૪માં અહીં પ્રથમ રેલ્વે એંજિનનું નિર્માણ કરી રાષ્ટ્રની સેવામાં અર્પણ કરવામાં આવ્યું. જાન્યુઆરી ૧૯૭૬માં નિકાસ બજારમાં પ્રવેશ કરી, સૌપ્રથમ ટાન્ઝાનિયા દેશમાં નિકાસ કરવામાં આવ્યું. ત્યારબાદ ડિસેમ્બર ૧૯૭૭માં પ્રથમ ડીઝલ સંચાલિત સેટની શરૂઆત કરવામાં આવી. ઓક્ટોબર ૧૯૯૫માં આધુનિક માઈક્રોપ્રોસેસર નિયંત્રિત, એસી તેમ જ એસી-ડીઝલ ઈલેકટ્રીક રેલ્વે એંજિનોની બનાવટ માટે જનરલ મોટર્સ, અમેરિકા સાથે ભાગીદારીનો કરાર કરવામાં આવ્યો. ત્યારબાદ ફેબ્રુઆરી ૧૯૯૭માં ઈન્ટરનેશનલ સ્ટાન્ડર્ડ ઓર્ગેનાઈઝેશન (આઈ.એસ.ઓ.) ૯૦૦૨ પ્રમાણપત્ર પ્રાપ્ત કરવામાં આવ્યું. માર્ચ ૨૦૦૧માં આઈ એસ ઓ ૧૪૦૦૧ પ્રમાણપત્ર મળ્યું.

## બાહ્ય કડીઓ 
* અધિકૃત વેબસાઇટ 
* ડીઝલ લોકોમોટિવ ક્લાસીસ - બ્રોડગેજ

શ્રેણી:ભારતીય રેલ
સોહિલ

**સોહિલ** (, ઉચ્ચાર: s̪oːɦil) એ મુખ્યત્વે પશ્ચિમ ભારત અને પાકિસ્તાન લોકપ્રિય પુરુષ નામ છે. આ શબ્દનું મૂળ ગુજરાતી શબ્દ *સોહેલો* છે, જેનો અર્થ *સોહમણો* થાય છે. તેનો બીજો અર્થ કોનોપસ તારો થાય છે, જે આકાશમાં દ્રશ્યમાન સૌથી પ્રકાશિત એવો બીજા ક્રમાંકનો તારો છે.

## સંદર્ભ
જન શતાબ્દી એક્સપ્રેસ

જન શતાબ્દી એક્સપ્રેસ એ  વધુ પોસાય તેવી શતાબ્દી એક્સપ્રેસનો પ્રકાર  છે જે એસી અને નોન-એસી બંને આવાસ ધરાવે છે. આ શબ્દ 'જન' સામાન્ય લોકો માટે ઉલ્લેખ કરાયો  છે તે બોર્ડ કેટરિંગ સેવા માટે  વપરાય છે, તે સેવાઓ પાછળથી દૂર કરવામાં આવી હતી.
હિલ રાણી એક્સપ્રેસ (એમજી) ભારતમાં માત્ર મીટર ગેજ ટ્રેક જન શતાબ્દી છે, જે   લમ્ડિંગ થી  લોઅર હાફલોન્ગ  વચ્ચે ચાલે છે અને 3 કલાક ને 45 મિનિટમાં  100 કિલોમીટર (62 માઈલ) ના અંતરને  આવરી લે છે અને અન્ય તમામ જન શતાબ્દી ટ્રેનો બ્રોડગેજ પર ચાલે છે. 
આ હિલ રાણી એક્સપ્રેસને  માર્ચ 2016 સુધીમાં એક બ્રોડ ગેજ સેવામાં  રૂપાંતરિત કરવામાં આવે છે.

## સેવાઓ
જન શતાબ્દી એક્સપ્રેસ  ટ્રેનોની યાદી આ પ્રમાણે છે.

## સંદર્ભો
## બાહ્ય કડીઓ 
* ભારતીય રેલ્વે - અધિકૃત વેબસાઈટ
* જન શતાબ્દી ટ્રેનોની સંપૂર્ણ યાદી

શ્રેણી:ભારતીય રેલ
એ (A)

**A** (એ) અંગ્રેજી મૂળાક્ષરોનો પ્રથમ અક્ષર છે. નાનો અક્ષર, **a**, છે. ગ્રીક મૂળાક્ષરોમાં આ અક્ષર આલ્ફા છે. સંગીતમાં, અક્ષર A, B ની નીચે અને G ની ઉપર આવે છે. દ્રિઅંકી સંખ્યાઓમાં A ૦૧૦૦૦૦૦૧ તરીકે વર્ણવાય છે.

## ઉદ્ભવ 
શરુઆતમાં 'A' અક્ષર ફોનિશિયન મૂળાક્ષર અલીફ તરીકે ઉદ્ભવ્યો હતો. આ અક્ષર બળદના માથાનાં સરળ રુપાંતરમાંથી ઉદ્ભવ્યો છે.

ફોનિશિયન અક્ષરે શરુઆતનું સ્વરુપ આપવામાં મદદ કરી. ગ્રીકોએ આ અક્ષરમાં ફેરફાર કર્યો અને તેને આલ્ફા તરીકે ઉપયોગ કર્યો. ગ્રીક મૂળાક્ષરો ઉત્તર ઇટલીના ઇટ્રુશિયન લોકો વડે પણ ઉપયોગમાં લેવાતા હતાં. રોમનોએ તેમાં ફેરફાર કર્યો અને તેને પોતાની ભાષામાં વાપર્યો.

## ઉપયોગ 
આ અક્ષરને ૬ જુદાં-જુદાં પ્રકારના ઉચ્ચારો છે. તે ઇન્ટરનેશન ફોનેટિક આલ્ફાબેટ (IPA) માં æ, તરીકે વપરાય છે. દા.ત. શબ્દ *pad*. બીજા ઉચ્ચારો શબ્દ *father*, શબ્દ *ace* વગેરેમાં વપરાય છે.

## ગણિતમાં ઉપયોગ 
અંકગણિતમાં A અને બીજા અક્ષરો જાણીતી સંખ્યાઓ માટે વપરાય છે. ભૂમિતિમાં A, B, C વગેરે રેખાઓ વગેરેને દર્શાવવામાં વપરાય છે. સામાન્ય રીતે A ત્રિકોણના ખૂણાઓ દર્શાવવા માટે એક અક્ષર તરીકે વપરાય છે.

## સંદર્ભ 
શ્રેણી:અંગ્રેજી મૂળાક્ષરો
કે જે ચોકસી લાયબ્રેરી, ભરૂચ

**કે જે ચોકસી લાયબ્રેરી** એ ગુજરાતના જાણીતા શહેર ભરૂચમાં આવેલું એક અદ્યતન પુસ્તકાલય છે. ચોકસી ચેરીટેબલ ટ્રસ્ટ નામની સામાજિક સંસ્થા દ્વારા **કે જે ચોકસી પબ્લિક લાયબ્રેરી** નામથી આ પુસ્તકાલયની સ્થાપના અઠ્ઠાવીસમી મે, ૨૦૦૮ના દિવસે કરવામાં આવી હતી. ભરૂચ શહેરની મધ્યમાં આવેલ અદ્યતન બાંધકામ તથા સુનિયોજિત ઢબે તૈયાર કરવામાં આવેલ આ પુસ્તકાલય ૨૫૦૦૦થી પણ વધારે પુસ્તકો ધરાવે છે જેમાં ગુજરાતી, અંગ્રેજી અને હિન્દી ભાષાના પુસ્તકોનો સમાવિષ્ટ છે. અહીં બાળકો માટે અલાયદું *બાળ પુસ્તકાલય* પણ રાખવામાં આવેલ છે, જ્યાં બાળકોને મઝા પડે તે પ્રકારનું ફર્નીચર ગોઠવવામાં આવેલ છે. આ પુસ્તકાલયનું પોતાની વેબસાઇટ (વેબસાઇટ) પણ તૈયાર કરવામાં આવેલ છે.

માત્ર વાંચન પુરતું મર્યાદિત ન રહી આ પુસ્તકાલય ખાતે કોમ્પ્યુટરની સગવડ ધરાવતું સભાગૃહ પણ છે, જ્યાં અવારનવાર લેખકો, સાહિત્યકારો, વિદ્વાનોને આંમત્રિત કરવામાં આવે છે. મહિલા દિન, વિજ્ઞાન દિન, રાષ્ટ્રીય તહેવારો, ધાર્મિક તહેવારો, યુવા દિન, બાળ દિન જેવા દિવસોમાં અહીં વિશેષ કાર્યક્રમ જેમ કે, વિદ્વાનોનું પ્રવચન, પુસ્તક સમીક્ષાનું પણ આયોજન કરવામાં આવે છે.

## બાહ્ય કડીઓ 
* કે જે ચોકસી લાયબ્રેરી : અધિકૃત વેબસાઇટ 

શ્રેણી:ભરૂચ જિલ્લો
સર્જક

**સર્જક** એટલે એવી વ્યક્તિ જે પુસ્તક, વાર્તા, કવિતા અથવા કોઇપણ પ્રકારનું લખાણ લખે. તેમનું લખાણ સત્ય અથવા સાહિત્ય હોઇ શકે છે. સામાન્ય રીતે, લેખક એવી વ્યક્તિ માટે વપરાય છે જેનું કામ લખવાનું હોય.

કેટલીક વખત કોઇ વ્યક્તિ કંઇક સર્જન કરે ત્યારે પણ તેને સર્જક કહે છે, જે લેખક નથી. કેટલીક વખત સંગીત રચવામાં આવે ત્યારે, વ્યક્તિને તે રચનાનો સર્જક કહે છે. ફિલ્મ ઉદ્યોગમાં, ફ્રેન્ચ શબ્દ, *auteur*, ફિલ્મના લેખક અને દિગ્દર્શક માટે વપરાય છે.

જીવવિજ્ઞાનમાં, કોઇ પ્રાણીને નામ આપનાર અને તેના વિશે વિગતો પૂરી પાડનાર વ્યક્તિને સર્જક કહે છે.

શ્રેણી:લેખક
એસ્સેલવર્લ્ડ

**એસ્સેલવર્લ્ડ** એ મનોરંજન માટેનું એક સ્થળ છે. જે ગોરાઈ, મુંબઈ માં આવેલું છે, જેની સ્થાપના ૧૯૮૯ માં કરવામાં આવી હતી.

આ સ્થળ પાન ઈંડીયા પર્યટન પ્રા. લિ.ની માલિકી નું છે. એસ્સેલવર્લ્ડ તેની બાજુમાં આવેલા વોટર કિંગડમ સાથે મળીને ૬૪ એકર જમીનમાં ફેલાયેલું છે. બન્ને સાથે મળીને ભારતનાં મોટામાં મોટાં મનોરંજન સ્થળ અને વોટર પાર્ક અને એશિયાનાં સૌથી મોટાં થીમપાર્ક ગણાય છે.

વાર્ષિક અંદાજિત ૧૮ લાખ લોકો આ સ્થળની મુલાકાત લે છે, જેમાં અંદાજિત ૩ લાખ વિદ્યાર્થીઓ હોય છે.

## સંદર્ભ 
## બાહ્ય કડીઓ
* વેબસાઇટ
* ફ્લિકર પર ચિત્રો
* એસ્સેલવર્લ્ડનો વર્લ્ડ રેકોર્ડ

શ્રેણી:મુંબઈ
કમાલ મુસ્તફા અતાતુર્ક

**કમાલ મુસ્તફા (અતાતુર્ક)** (જન્મ: ૧૮૮૧, મૃત્યુ: નવેમ્બર ૧૦, ૧૯૩૮) ૧૯૨૩થી તેમનાં મૃત્યુ સુધી તુર્કીના પ્રથમ પ્રમુખ હતા. તેઓ તુર્કીને બીજાં દેશોથી મુક્ત કરાવનાર, તેમજ બાદમાં તુર્કીમાં સુધારા લાવી તેને પશ્ચિમી સંસ્કૃતિ - મોટાં ભાગે, યુરોપ અને અમેરિકાની સમકક્ષ અને આધુનિક બનાવનાર તરીકે જાણીતાં છે.

## વન 
મુસ્તફા કમાલનો જન્મ ૧૮૮૧માં થયો હતો. તેમનું જન્મ સ્થળ સાલોનિકા, ગ્રીસ (હવે, થેસ્સલોનીકી) હતું. સાલોનિકા ત્યારે ઓટોમન સામ્રાજ્યનો ભાગ હતું. તેઓએ તેમનું નામ કમાલ શાળાજીવન અને દરમિયાન અતાતુર્ક (એટલે કે બધાં તુર્કોના પિતા) નામ પછીથી અપનાવ્યું. દરમિયાન અપનાવ્યું. તેમનાં માતા-પિતાનું નામ ઝુબેયદે હનિમ અને અલી રિઝા ઇફેન્દી હતું. તેમની બહેનનું નામ માકબુલે (અતાદાન) હતું. તેઓ સૈન્યમાં અફસર બન્યા અને પહેલાં વિશ્વયુદ્ધમાં સૌથી સફળ જનરલ નીવડ્યાં.

જ્યારે યુદ્દ પછી ઓટોમન સામ્રાજ્યનો નાશ થયો, ત્યારે અતાતુર્કે ધર્મનિરપેક્ષ તુર્કી ગણતંત્રની સ્થાપના માટે રાષ્ટ્રીય ચળવળની શરૂઆત કરી. એનો અર્થ એ કે તુર્કીની સરકાર ધાર્મિક નેતાઓ વડે ચલાવવામાં આવતી નથી. તુર્કીની મુલાકાત લેનાર લોકો અતાતુર્કને અપાતા મહત્વથી મોટાભાગે નવાઇ પામી જાય છે.

તેઓ સફળ લશ્કરી નેતા હતાં અને ત્યારબાદ લોકશાહી બંધારણ અમલમાં મૂક્યું અને તુર્કીને નવાં અને વિકસિત દેશ બનાવવા માટેનો માર્ગ મોકળો કરી આપ્યો. તેમણે ઘણાં નેતાઓને પ્રેરણા આપી.

તેમનાં છ સિદ્દાંતો આજે પણ લોકશાહી સરકાર માટે પ્રેરણારૂપ બની રહ્યા છે:
# લોકશાહી: વારસાગત રાજાશાહીને ચૂંટેલ સંસદમાં ફેરવવી.
# રાષ્ટ્રવાદ: સમાન ધ્યેય સાથે લોકોએ સાથે કામ કરવું.
# ધર્મનિરપેક્ષતા: સરકારથી ધર્મને જુદો પાડવો.
# સમાનતા: બધાં નાગરિકો કાયદા માટે સમાન.
# સુધારાઓ: વિકાસ અને આધુનિકતા માટેનો સતત પ્રયાસ
# જોડાણ: મોટાં ઉદ્યોગો માટે સરકાર અને ખાનગી સાહસો સાથેનું જોડાણ.

તેમનું મૃત્યુ સિરોસિસથી થયું.

શ્રેણી:રાજકારણ
શ્રેણી:રાજનેતા
શ્રેણી:૧૮૮૧માં જન્મ
શ્રેણી:૧૯૩૮માં મૃત્યુ
પૂજા

thumb|267x267px|ગણેશપૂજા
**પૂજા** (સંસ્કૃત: पूजा) એ હિંદુઓ દ્વારા દેવી દેવતાઓનાં સન્માનમાં કરાતી એક પ્રકારની પ્રાર્થનાવિધિ છે. બૌદ્ધ, જૈન ધર્મ અને શીખ ધર્મમાં પણ પૂજાનું ઘણું મહત્વ છે. 

## પૂજાના તબક્કાઓ 
right|thumb|200x200px|પૂજા માટે ધરાવાયેલો ભોગ
ઘર કે મંદિરમાં કરાતી પૂજામાં ધર્મ, સંપ્રદાય કે સ્થળ-કાળ પ્રમાણે ઘણી જ વિવિધતાઓ હોય છે. અહીં નીચે બહુમાન્ય એવી **ષોડશોપચાર પૂજા** તરીકે ઓળખાતી પૂજાનાં તબક્કાઓનું વર્ણન કર્યું છે.

પૂજનના સોળ ઉપચાર આ પ્રમાણે છેઃ આવાહન, આસન, પાદ્ય, અર્ધ્ય, આચમન, સ્નાન, વસ્ત્ર, ઉપવીત, ગંધ, પુષ્પ, ધૂપ, દીપ નૈવેધ, નમસ્કાર, પ્રદક્ષિણા અને વિસર્જન. 

વળી કોઈ આ પ્રમાણે પણ સોળ ઉપચાર ગણાવે છેઃ આસન, સ્વાગત, પાદ્ય, અર્ધ્ય, આચમનીયક, મધુપર્ક, સ્નાન, વસન, આભરણ, ગંધ, પુષ્પ, ધૂપ, દીપ, નૈવેધ, વંદન અને પ્રદક્ષિણા

તાંત્રિક લોકો ૧૮, ૩૬ અને ૬૪ ઉપચારોથી પણ પૂજા કરે છે. 

પૂજાના વળી સાત્ત્વિક, રાજસિક અને તામસિક એવા ત્રણ ભેદ છે. 
* સાત્ત્વિક = નિષ્કામ ભાવે આડંબર વિના અને શુદ્ધ ભક્તિથી કરવામાં આવતી પૂજા. 
* રાજસિક = સકામ ભાવે આડંબર સહિત કરવામાં આવતી પૂજા. 
* તામસિક = વિધિ, ઉપચાર તથા ભક્તિ વિના માત્ર લોકોને દેખાડવા માટે કરવામાં આવતી પૂજા.

વળી નિત્ય, નૈમિત્તિક અને કામ્ય એવા પણ પૂજાના ત્રણ પ્રકાર છે. 
* નિત્ય = શિવ, ગણેશ, રામ, કૃષ્ણ વગેરેની રોજ કરવામાં આવતી પૂજા. 
* નૈમિત્તિક = પુત્રજન્મ વગેરે ખાસ પ્રસંગે ખાસ કારણથી કરવામાં આવતી પૂજા 
* કામ્ય = કોઈ ઇચ્છાની સિદ્ધિ માટે કરવામાં આવતી પૂજા.

## સંદર્ભો 
## બાહ્ય કડીઓ 
* Puja, Expressions of Hindu Devotion, Susan S. Bean, Museum Anthropology, Volume 21, Issue 3, pages 29–32, December 1997
* On Practical Hinduism : The Puja as Human Contact, Mankind Quarterly, 1989, vol. 29, no. 4, pp. 353-371

શ્રેણી:હિંદુ ધર્મ
વિક્ટોરીયા પાર્ક આરક્ષિત શહેરી વન વિસ્તાર

**વિક્ટોરીયા પાર્ક** એ ભારતના ગુજરાતના ભાવનગર શહેરમાં આવેલ આરક્ષિત શહેરી વન વિસ્તાર છે. આ વન વિસ્તાર ૨૦૨ હેક્ટર જેટલા વિસ્તારમાં ફેલાયેલ છે. 

## વિગત
આ વન વિસ્તારની સ્થાપના ૨૪ મે ૧૮૮૮

અરડૂસો, અરીઠા, અર્જુન, આપ્ટો, આમલી, આમળા, આસોપાલવ, આંબો, ઈંગોરીયો, ઉમરો, કણઝો, કરંજ, કાસીદ, કીગેલીયા પીનાટા (બાલમખીરા), કોઠી, ખજૂરી, ખીજડો, ખેર, ગરમાળો, ગુલમહોર, ગુંદી, ગુંદો, ગોરસઆમલી, ચીકુ, ચંદન, ચંપો, જાકારાન્ડા મીમોસીફોલીઆ (નીલમહોર), જામફળ, જાંબુ, તામ્રસિંગી, દેવકંચન, ધાવડો, નગોડ, નીલગીરી, નેવરી, પારસપીપળો, પિલુડી તૂરી, પિલુડી મીઠી, પીપર, પીપળો, બકાન લીમડો, બદામ, બાવળ ગાંડો, બાવળ ગોરડ, બાવળ દેશી, બાવળ રામ, બાવળ લીસો, બાવળ હરમો, બીલી, બૂચ, બોરડી, બોરસલી, મહુડો, રગતરોહિડો, રાયણ, રૂખડો, લીંબડો, વડ, વિકળો, શરૂ, શિરીષ, શેવન, સફેદ શીમળો, સરગવો, સીસમ, સંઘસરો.

### પશુ-પક્ષીઓ
આ પાર્કમાં ૧૬૬ પ્રકારના પક્ષીઓ.

## સમાચારમાં 
* ૨૩ જૂન, ૨૦૧૩ના દિવસે છપાયેલા સમાચાર પ્રમાણે આગલી રાત્રે રાજ્યના મંત્રી પુરૂષોત્તમ સોલંકીના પુત્ર દિવ્યેશ સોલંકી અને જયેશ કોટકના જુથ વચ્ચે સુંદરાવાસ બંગલો અને એના આસપાસની જમીનની માલીકી અંગે મારામારી થઇ હતી.
* ૨૬ એપ્રિલ, ૨૦૧૫ના દિવસે આ પાર્કની ઉત્તર-દિશાની ૫ કિમીથી વધારે લાંબી દિવાલ પર ૧૭૦૦થી વધારે ચિત્રકારોએે દ્વારા ૧૭૦૦થી વધારે ચિત્રો દોરવામાં આવ્યા હતા.

## છબીઓ

ચિત્ર:View of victoria-park road from gate no two.jpg|દ્વિતિય પ્રવેશદ્વાર તરફથી દેખાતો રસ્તો
ચિત્ર:Victoria-park-bhavnagar01.jpg|ગૌશાળા પ્રવેશદ્વારની ડાબીબાજુ પર લગાડેલી તક્તી
ચિત્ર:Victoria-park-gaushala-gate.jpg|ગૌશાળા પ્રવેશદ્વાર
ચિત્ર:Victoria-park-bhavnagar02.jpg|ગૌશાળા પ્રવેશદ્વારની જમણીબાજુ પર લગાડેલી તક્તી
ચિત્ર:Victoria-park-information-board-on-gate-no2.jpg|માહિતિ તક્તી ૧
ચિત્ર:Victoria-park-information-board-3-on-gate-no2.jpg|મુલાકાતની સમયમર્યાદા દર્શાવતી તક્તિ
ચિત્ર:Victoria-park-information-board-2-on-gate-no2.jpg|માહિતિ તક્તી ૨

ચિત્ર:Victoria park - Inside view 1.jpg|ગૌશાળા દરવાજે થી અંદર ભોજનશાળા તરફ જતા આવતો પહેલો ત્રીભેટો
ચિત્ર:Bluebull's poop at it's daily resting place.jpg|નિલગાયની આળખી (કાયમ જે એક સ્થળે લિંડીઓ કરે એ જગ્યાનું નામ)
ચિત્ર:Direction Boards at the T-Junction near Bhojanshala.jpg|ગૌશાળા દરવાજેથી ભોજનશાળા જતા ભોજનશાળા પહેલા આવતા ત્રીભેટે મુકેલી દિશાસુચક પટ્ટીઓ
ચિત્ર:Direction board at the beginning of the road going to Bankdawala Chowk.jpg|બાંકડાવાળા ચોક તરફ જતો રસ્તો દર્શાવતી દિશા-દર્શક પટ્ટી
ચિત્ર:Road to Bhojanshala, Victoria Park, Bhavnagar, Gujarat, India.jpg|ભોજનશાળા તરફ જતો રસ્તો
ચિત્ર:Road to Bhojanshala, Victoria Park Bhavnagar Gujarat India.jpg|ભોજનશાળા તરફ જતો રસ્તો
ચિત્ર:Direction boards at T-junction near Bhojanshala.jpg|ભોજનશાળા પાસેના ત્રિભેટે લગાડેલી માર્ગદર્શક પટ્ટીઓ
ચિત્ર:Direction Boards at T-Junction near Bhojanshala.jpg|ભોજનશાળા પાસેના ત્રિભેટે લગાડેલી માર્ગદર્શક પટ્ટીઓ અલગ અંદાજમાં
ચિત્ર:At Bhojanshala Junction.jpg|ભોજનશાળા પાસેના ત્રિભેટે - ડાબે ગૌશાળા તરફ જતો રસ્તો અને જમણે સામાન્ય વિભાગ રોપ-ઉછેર કેંદ્ર તરફ જતો રસ્તો
ચિત્ર:KKLake View 1.jpg|કૃષ્ણકુંજ તળાવનું એક દૃષ્ય
ચિત્ર:KKLake View 2.jpg|કૃષ્ણકુંજ તળાવનું બીજુ દૃષ્ય

## સંદર્ભ 
શ્રેણી:ભાવનગર
વિલે પાર્લે

**વિલે પાર્લે ** મુંબઈ મહાનગરનું એક પરું (ઉપનગર) છે અને લોકલ ટ્રેનની વેસ્ટર્ન તથા હાર્બર લાઇન પર આવતું સ્ટેશન છે.

જુલાઇ ૨૦૧૩માં વિલે પાર્લે સ્ટેશન વેસ્ટર્ન લાઇનનું પ્રથમ અને સમગ્ર મુંબઈ લોકલ ટ્રેન માળખાનું બીજું એવું સ્ટેશન બન્યું જેમાં સ્વચાલિત સીડી (એસ્કેલેટર) હોય. તેનો ખર્ચ ૫૦ લાખ થયો હતો.

વિલે પાર્લે સ્ટેશન પર ૨ હાર્બર લાઇનના, ૨ મેઇન લાઇનના અને ૨ ફાસ્ટ ટ્રેનના એમ કુલ મળીને ૬ પ્લેટફોર્મ છે. આ ઉપરાંત બાંદ્રા ટર્મિનસ તરફ જતી-આવતી ટ્રેન માટે એક અલાયદો ટ્રેક પણ છે.

## ચિત્ર ઝાંખી

File:Parle 01.jpg|વિલે પાર્લે માર્કેટ તરફથી દેખાતું સ્ટેશનનું પાટીયું

## સંદર્ભ 
શ્રેણી:મુંબઈ
શ્રેણી:મુંબઈનાં પરાં
ટક્સ

right|thumb|174x174px|ટક્સર
**ટક્સ** એ લિનક્સ ઓપરેટિંગ સિસ્ટમનું ચિહ્ન (માસ્કોટ) છે, જે લેરી ઈવિંગ એ ૧૯૯૬માં બનાવેલું કાર્ટૂન પેંગ્વિન છે. જ્યાં પણ આ દેખાય, એનો અર્થ એ છે કે કોમ્પ્યુટર કે સિસ્ટમ લિનક્સ સાથે કામ કરી શકે છે. આ ચિહ્ન લિનક્સ કોમ્પ્યુટર રમતો જેવી કે *સુપર ટ્કસ*માં પણ વપરાયેલ છે.

ટક્સ નામ જેમ્સ હ્યુજિસ દ્વારા પાડવામાં આવ્યું હતું, જે લિનક્સના રચયિતા લિનસ ટોરવાલ્ડ્સ ના "**T**orvalds' **U**ni**X**" નું ટૂ્કુ સ્વરૂપ છે. ટક્સ એ ટક્સેડોનું ટૂ્કુ રુપ પણ છે.

## સંદર્ભ 
શ્રેણી:કોમ્પ્યુટર
ડલ્લાસ

right|thumb|ડાઉનટાઉન ડલ્લાસ

**ડલ્લાસ** એ ઉત્તર અમેરિકાના ટેક્સાસ રાજ્યમાં આવેલું એક શહેર છે.

તે મોટાં શહેરોના સમૂહ, મેટ્રોપ્લેક્સ, નો ભાગ છે, જેમાં મહત્વના શહેરો અર્લિંગ્ટન, ડેન્ટોન, ફોર્ટ વર્થ અને પ્લાનોનો સમાવેશ થાય છે. આ શહેર અમેરિકાના સૌથી મોટા શહેરોમાંનું એક છે.

## રમતો 
આ શહેરની અમેરિકન ફૂટબોલ ટીમને "ડલ્લાસ કાઉબોય", હોકી ટીમને ડલ્લાસ સ્ટાર્સ ‍(NHL), બેઝબોલ ટીમને ટેક્સાસ રેન્જર્સ અને બાસ્કેટબોલ ટીમને ડલ્લાસ માવેરિક્સ (NBA) કહે છે.

## ઈતિહાસ 
આ શહેરની શરુઆત ૧૮૪૧ માં જોહ્ન નીલિ બ્રાયન દ્વારા કરવામાં આવી હતી. સમય જતાં, તે મોટાં ઉદ્યોગો સાથેનાં શહેર તરીકે વિકાસ પામ્યું. ૧૯૧૫માં સર્ધન મેથોડિસ્ટ યુનિવર્સિટીની સ્થાપના અહીં કરવામાં આવી. નવેમ્બર ૨૨, ૧૯૬૩ ના રોજ અમેરિકાના પ્રમુખ જ્હોન એફ. કેનેડીની અહીં ગોળી મારીને હત્યા કરવામાં આવી હતી.

## હવામાન 
ડલ્લાસનું હવામાન ભેજ વાળું છે.

## અન્ય વેબસાઈટ 
* શહેરની સત્તાવાર વેબસાઇટ
* *ધ હેન્ડબૂક ઓફ ટેક્સાસ ઓનલાઇન:* ડલ્લાસ, ટેક્સાસ

## સંદર્ભ 
શ્રેણી:અમેરિકા
વ્રત

**વ્રત** એટલે નિયમ લઈને આચારવામાં આવતી સંયમાત્મક ધાર્મિક ક્રિયા. હિંદુ ધર્મમાં વ્રત એ ઉપાસનાનું મહત્વનું અંગ છે. હિન્દૂ પૌરાણિક કથાઓમાં વિવિધ વ્રતો વિષયક જાણકારીઓ અને રીતો મળી આવે છે. શબ્દકોશમાં વ્રત શબ્દના અન્ય અર્થો; પ્રતિજ્ઞા, અગડ, આખડી, નિયમપૂર્વક આચરવાનું પુણ્યકર્મ, અમુક કરવા ન કરવાનો ધાર્મિક નિશ્ચય વગેરે દર્શાવાયા છે.

હિંદુ પુરાણોમાં નીચે પ્રમાણેના વ્રતનાં પ્રકાર દર્શાવાયા છે.
* *’કાયિક વ્રત’* : કાયા, દેહ, શરીર દ્વારા કરાતાં વ્રતો. જેમાં સ્નાન, ઉપવાસ, જાગરણ વગેરેનો સમાવેશ થાય છે.
* '*વાચિક વ્રત’* : વાચા, વાણીને લગતાં વ્રતો. જેમાં સત્ય બોલવું, કઠોર વચન કે અપશબ્દયુક્ત કે નિંદાયુક્ત વાણી ન બોલવી, મૌન, વગેરેનો સમાવેશ થાય છે.
* *’મનસા વ્રત’* : મનસા અર્થાત મન, ઇચ્છા, મરજી, મનછા, મંછા, કામના; અભિલાષા; મનોરથ. ટૂંકમાં, મન સાથે સંબંધિત વ્રતો. જેમાં પૂર્વગ્રહો, હઠ, કુવિચારો, કામ, ક્રોધ જેવા મન સંબંધીત વિકારોને કાબુમાં કરવાના ઉપાયરૂપ વ્રતોનો સમાવેશ થાય છે.

આમ હિંદુ ધર્મના પુરાણોનુસાર વ્રતો "મનસા-વાચા- કર્મણા" એટલે કે, મન, વચન ને કર્મથી કરાય છે. 

## જૈન ધર્મમાં વ્રત
હિંદુ ધર્મ ઉપરાંત જૈન ધર્મમાં પણ વ્રતનું ઘણું જ મહત્વ જણાય છે. જૈન ધર્મમાં વ્રતનાં બે પ્રકાર ગણાવાયા છે. (૧) મહાવ્રત-જે જૈન સાધુઓ કરે છે. અને (૨) અણુવ્રત-જે જૈન શ્રાવકો (ભક્તજનો) એ કરવાનાં હોય છે. જૈનધર્મમાં કુલ બાર વ્રતનું વર્ણન છે. જેમાં પ્રથમના પાંચ ’પંચ મહાવ્રત’ અને પછીના સાત ’સાત ગુણવ્રત’ ગણાય છે. જે આ પ્રમાણે છે; અહિંસા, અસ્તેય, સત્ય, બ્રહ્મચર્ય, અપરિગ્રહ, દિગ્પરિમાણ, દેશાવકાસિક, ભોગોપભોગ પરિણામ, અનર્થદંડ, સામાયિક, પૌષધ અને અતિથિ સંધિભાગ.  

## ગાંધીજીનાં અગિયાર મહાવ્રત
મહાત્મા ગાંધીએ આપેલાં અગિયાર મહાવ્રતો બહુ જાણીતા છે. એ અગિયાર મહાવ્રતો આ પ્રમાણે છે; સત્ય, અહિંસા, ચોરી ન કરવી, વણજોતું નવ સંઘરવું; બ્રહ્મચર્ય ને જાતે મહેનત, કોઈ અડે ના અભડાવું; અભય, સ્વદેશી, સ્વાદ ન કરવો, સર્વ ધર્મી સરખાં ગણવાં.

## સંદર્ભો
રુડયાર્ડ કિપલિંગ

right|thumb|રુડયાર્ડ કિપલિંગ
**જોસેફ રુડયાર્ડ કિપલિંગ** (૩૦ ડિસેમ્બર ૧૮૬૫ - ૧૮ જાન્યુઆરી ૧૯૩૬) અંગ્રેજી સર્જક અને કવિ હતા. તેમનો જન્મ મુંબઈમાં (તે સમયે બ્રિટિશ ભારત)માં થયો હતો. તેઓએ બાળકોનાં પુસ્તકો જેવાં કે, *કિમ*, *ધ જંગલ બુક* અને *પુક ઓફ પૂક્સ હિલ* લખ્યાં હતાં. તેઓએ જાણીતી કવિતાઓ, *ઇફ-* અને *ગંગા દિન* તેમજ ભારતનું વાતાવરણ ધરાવતી ઘણી ટૂંકી વાર્તાઓ લખી હતી. ૧૯૦૭માં તેમને સાહિત્યનો નોબેલ પુરસ્કાર એનાયત થયો હતો.

તેમનું મૃત્યુ ૧૯૩૬માં લંડનમાં થયું હતું અને તેમને વેસ્ટમિન્સ્ટર અબ્બે, લંડન ખાતે દફનાવવામાં આવ્યા હતા.

શ્રેણી:લેખક
શ્રેણી:કવિ
શ્રેણી:૧૯૩૬માં મૃત્યુ
હરિભાઈ પાર્થિભાઈ ચૌધરી

**હરિભાઈ પાર્થિભાઈ ચૌધરી** ભારતીય રાજનેતા છે. તેઓ લોક સભામાં બનાસકાંઠા લોકસભા બેઠકનું ભારતીય જનતા પાર્ટી પગલે યોજાયેલી વચગાળાની ચુંટણી લડી હરિભાઈ સાંસદ બન્યા હતા. અને ૨૦૧૪-૧૯ દરમિયાન નરેન્દ્ર મોદીના વડપણ હેઠળની કેન્દ્ર સરકારમાં રાજ્ય કક્ષાના ગૃહ મંત્રી રહ્યા હતા.

## પદભાર
## સંદર્ભ કડીઓ 
શ્રેણી:રાજનેતા
શ્રેણી:૧૨મી લોકસભા
શ્રેણી:૧૩મી લોકસભા
શ્રેણી:૧૫મી લોકસભા
શ્રેણી:૧૬મી લોકસભા
શ્રેણી:ગુજરાતી વ્યક્તિત્વ
શ્રેણી:જીવિત લોકો
શ્રેણી:૧૯૫૪માં જન્મ
શ્રેણી:ગુજરાત રાજ્યના સાંસદ
અગાથા ક્રિસ્ટી

**અગાથા ક્રિસ્ટી**, પૂર્ણ નામ **અગાથા મેરી ક્લેરિસ્સા ક્રિસ્ટી** (૧૫ સપ્ટેમ્બર ૧૮૯૦ – ૧૨ જાન્યુઆરી ૧૯૭૬) અંગ્રેજી ગુન્હા (ક્રાઇમ) વાર્તાઓના લેખક હતા. તેમનો જન્મ ઇંગ્લેન્ડના સમુદ્ર કિનારે આવેલા ટોર્કે નામના ગામમાં થયો હતો. તેમણે પ્રથમ કવિતા માત્ર છ વર્ષ ની ઉંમરે લખી હતી. તેઓ નિરક્ષર હતા. તેમની પ્રથમ રહસ્યમય નવલકથા *ધી મિસ્ટીરિયસ અફેર એટ સ્ટાઇલ્સ* ૧૯૨૦માં પ્રગટ થઈ હતી.

તેમનાં પુસ્તકો વિશ્વભરમાં લોકપ્રિય હતાં અને તેણીના પુસ્તકો અત્યંત વેચાયા છે. તેમની વાર્તાઓ હત્યાઓ અને તે હત્યાઓ કોણે કરી તે વિશેની છે. તેમનાં પુસ્તકોનાં અત્યંત જાણીતાં પાત્રો મિસ માર્પલ અને હર્ક્યુલે પોઇરોટ છે. મિસ માર્પલ એ ઘરડી સ્ત્રી છે અને તે બધાં સાથે મળતાવડી છે. તેણી તર્કનો ઉપયોગ કરીને હત્યા માટે જવાબદાર કોણ છે તે શોધે છે. હર્ક્યુલે પોઇરોટ એ બેલ્જિયમનો જાસૂસ છે, જે લંડનમાં રહે છે. તે બધાં પૂરાવાનો વિચાર કરીને હત્યા કોણે કરી તે શોધે છે.

તેણીએ બે વખત લગ્ન કર્યા હતા. તેઓના બીજા લગ્ન ૧૯૩૦માં મેક્સ મેલોવાન સાથે થયા હતા અને રોસાલિન્ડ હિક્સ નામની પુત્રી હતી. તેણીએ દવાખાનાંમાં અને પ્રથમ વિશ્વયુદ્ધ દરમિયાન દવાની દુકાનમાં કામ કર્યું હતું. અગાથા ક્રિસ્ટીએ પ્રણય નવલકથાઓ અને નાટકો પણ લખ્યા હતા. તે પણ અત્યંત સફળ થયા હતા. ૧૯૭૧માં, તેણીને *ડેમ કમાન્ડર ઓફ ધ ઓર્ડર ઓફ ધ બ્રિટિશ એમ્પાયર*નો ખિતાબ બ્રિટનની રાણી દ્વારા આપવામાં આવ્યો હતો.

અગાથા ક્રિસ્ટીનું અવસાન ૧૨ જાન્યુઆરી ૧૯૭૬ના રોજ ૮૫ વર્ષની ઉંમરે કુદરતી કારણોસર તેમના ઘરે થયું હતું.

અગાથા ક્રિસ્ટી સૌથી વધુ વેચાણ ધરાવતાં નવલકથાકાર તરીકે ગિનિસ બુક ઓફ વર્લ્ડ રેકોર્ડ્સમાં નામ ધરાવે છે. તેમના કુલ મળીને ૧૧૦ જેટલા પુસ્તકો છે. જેમાં ૪ પુસ્તકો પ્રકીર્ણ છે. ૬ પુસ્તકો પ્રણયકથા ના છે. ૨૦ જેટલા નાટક અને ૬૬ જેટલી રહસ્ય કથા છે. જેના ૧૫૭ ભાષામાં અવતરણ થયા છે. વેચાણ ની બાબતમાં તેના પુસ્તકો વિશ્વમાં ત્રીજા ક્રમે આવે છે. તેમની નવલકથાઓની કુલ ૪૦૦ કરોડ નકલો વેચાઇ છે. વિલિયમ શેક્સપીયર અને બાઇબલ પછી તેમના પુસ્તકો સૌથી વધુ વેચાયા છે. તેમનાં પુસ્તકોનું ૧૦૩ ભાષાઓમાં ભાષાંતર થયેલ છે. તેમની સૌથી વધુ વેચાયેલ નવલકથા *એન્ડ ધેન ધેર વેર નન* છે, જેની ૧૦ કરોડ નકલો વેચાયેલ છે. તે વિશ્વની સૌથી વધુ વેચાયેલ રહસ્ય નવલકથા છે.

## સંદર્ભ 
## બાહ્ય કડીઓ 
* 

શ્રેણી:લેખક
શ્રેણી:૧૯૭૬માં મૃત્યુ
લાલકૃષ્ણ અડવાણી

**લાલકૃષ્ણ અડવાણી** (જન્મ: ૮ નવેમ્બર ૧૯૨૭) ભારતીય રાજનીતીના પીઢ નેતાઓમાંથી એક છે. તેઓ ભારતીય જનતા પાર્ટીના સભ્ય અને લોક સભામાં ગુજરાતની ગાંધીનગર લોકસભા બેઠકના સાંસદ રહ્યા હતા. તેમણે ભારત સરકારમાં અનેક મહત્વપુર્ણ હોદ્દાઓ પર પોતાની ફરજ બજાવી છે. તેઓ ૨૦૦૨થી ૨૦૦૪ સુધી ભારતના નાયબ વડાપ્રધાન તરીકે પણ સેવા આપી છે. તેઓ ભારતના રક્ષા મંત્રી અને ગૃહ મંત્રી જેવા હોદ્દાઓ પર પોતાની ફરજ નિભાવી ચુક્યા છે. ભાજપની રચના પૂર્વે જનસંઘના સભ્ય તરીકે તેઓ એક ટર્મ અને ત્યાર બાદ જનતા પાર્ટી તરફથી બીજી એક ટર્મ સુધી રાજ્યસભાના સભ્ય રહી ચૂક્યા છે. જનતા પાર્ટીની મોરારજી દેસાઈની સરકારમાં તેમણે માહિતી અને પ્રસારણ મંત્રીનો હોદ્દો સંભાળ્યો હતો.

## જીવન
લાલકૃષ્ણ અડવાણીનો જન્મ ૮ નવેમ્બર ૧૯૨૭ના રોજ સિંધ પ્રાંતમાં થયો હતો. તેમના પિતાનું નામ કિશનચંદ અડવાણી અને માતાનું નામ જ્ઞાની દેવી અડવાણી છે. કરાચીની સેન્ટ પેટ્રિક સ્કૂલમાં તેમણે પ્રાથમિક અભ્યાસ કર્યો. ૧૯૪૨માં તેઓ ભારત છોડો આંદોલન દરમિયાન ગીડુમલ નેશનલ કોલેજમાં જોડાયા. તેમની કારકિર્દીની શરુઆત તેમણે ૧૯૪૪માં કરાચીની મોડલ હાઈસ્કૂલમાં શિક્ષક તરીકે કરી. ૧૯૪૭માં દેશના ભાગલા બાદ તેમના પરિવારે પોતાનું ઘર છોડી ને ભારત આવવું પડ્યું હતું. તેઓ મુંબઈની સરકારી લૉ કોલેજમાંથી કાયદામાં સ્નાતક થયા. આ સમયગાળા દરમિયાન તેઓ સંઘ સાથે પણ જોડાયેલા રહ્યા. લાલકૃષ્ણ અડવાણીએ ૨૫ ફેબ્રુઆરી ૧૯૬૫ના રોજ કમલા અડવાણી સાથે લગ્ન કર્યા હતા. તેમના બે સંતાનો છે, જેમના નામ પ્રતિભા અને જયંત છે.

૨૦૧૫માં તેમને ભારતના બીજા ક્રમના સર્વોચ્ચ પુરસ્કાર પદ્મવિભૂષણથી નવાજવામાં આવ્યા હતા અને વર્ષ ૨૦૨૪માં તેમને ભારતનો સર્વોચ્ચ નાગરિક પુરસ્કાર ભારત રત્ન એનાયત કરવામાં આવ્યો હતો.

## સંદર્ભ 
શ્રેણી:પદ્મભૂષણ પુરસ્કાર વિજેતા
શ્રેણી:જીવિત લોકો
શ્રેણી:૯મી લોકસભા
શ્રેણી:૧૦મી લોકસભા
શ્રેણી:૧૨મી લોકસભા
શ્રેણી:૧૩મી લોકસભા
શ્રેણી:૧૪મી લોકસભા
શ્રેણી:૧૫મી લોકસભા
શ્રેણી:૧૬મી લોકસભા
શ્રેણી:ગુજરાત રાજ્યના સાંસદ
શ્રેણી:૧૯૨૭માં જન્મ
શ્રેણી:ભારતીય હિન્દુઓ
શ્રેણી:રાજનેતા
શ્રેણી:વ્યક્તિત્વ
શ્રેણી:ભારત રત્ન પુરસ્કારના વિજેતા
ગોરેગાંવ

**ગોરેગાંવ** મુંબઈના પશ્ચિમ રેલ્વે માર્ગ પર આવેલું એક પરું છે. ૨૦૧૮માં મુંબઈ ઉપનગરીય રેલ્વેના હાર્બર રેલ્વે માર્ગનું જોડાણ ગોરગાંવ સ્ટેશન સાથે કરવામાં આવ્યું હતું.

## લોકપ્રિય સંસ્કૃતિમાં 
તારક મેહતા કા ઉલ્ટા ચશ્મા ધારાવાહિકમાં આવતી ગોકુલધામ સોસાયટી ગોરેગાંવ વિસ્તારમાં છે તેમ દર્શાવાયું છે.

## આ પણ જુઓ 
* આરે મિલ્ક કોલોની

## સંદર્ભ 
શ્રેણી:મુંબઈ
શ્રેણી:મુંબઈનાં પરાં
વન્ડરલા

thumb|right|300px|વન્ડરલા, બેંગલોર-૨
**વન્ડરલા** એક મનોરંજન ઉદ્યાન (પાર્ક) છે, જે દક્ષિણ ભારતના કર્ણાટક રાજ્યના મુખ્ય શહેર બેંગલોર થી ૨૮ કિલોમીટર (૧૭ માઇલ)ના અંતરે બિદડી શહેર નજીક આવેલ છે. આ સ્થળ ૮૨ એકર (૩૩ હેક્ટર) જેટલી જગ્યામાં ફેલાયેલું છે. આ ઉદ્યાન કોચીન, કેરળ ખાતે આવેલ વી. ગાર્ડ ઈન્ડસ્ટ્રીઝ લિમિટેડ દ્વારા બનાવવામાં આવેલ છે. ઈ. સ. ૨૦૦૫ના વર્ષમાં ઓક્ટોબર મહિના પછી આ પાર્કની શરૂઆત કરવામાં આવી હતી. એ બનાવવાનો કુલ ખર્ચ ૧.૫ બિલિયન જેટલો થયો હતો.

## આકર્ષણ અને સુવિધાઓ
વન્ડરલા ખાતે કુલ ૫૩ ભુમિ તેમ જ જળ આધારીત રાઈડ ઉપલબ્ધ છે. આ રાઈડોમાં કેટલીક ભુમિગત રાઈડ, જળ-રાઈડ, સંગીત ફુવારા, લેસર પ્રદર્શન, આભાસી પ્રદર્શન વગેરે સમાવિષ્ટ છે. ઈલેક્ટ્રોનીક નિયંત્રિત વર્ષાની હેલી,  એ અહીંનું એક સંપૂર્ણ "ડીડાન્સ" ફર્શ છે-પરંતુ એમાં અપવાદ એટલો છે કે અહીં ઈલેકટ્રોનિક નિયંત્રિત વરસાદ પડે છે. અહિંયા વિશેષ કરીને બાળકો માટે ઘણાં આકર્ષણો ઊભાં કરવામાં આવેલ છે, જે સુરક્ષિત પણ છે. અહીંની જળ રાઈડોમાં શિયાળાની ઠડી ઋતુમાં સૌર ઊર્જા વડે ગરમ થયેલા પાણીનો ઉપયોગ કરવામાં આવે છે. વન્ડરલા ૧૦૦૦ વ્યક્તિઓના સંમેલનની વ્યવસ્થા કરી શકે છે તેમ જ ૧૧૫૦ વ્યક્તિઓ બેસી શકે તેવાં પાંચ અલ્પાહારગૃહો અહીં બનાવવામાં આવેલ છે. અહીં ૨૩૫૦ થી અધિક લોકર, શૌચાલય તેમ જ શાવર ઉપલબ્ધ છે. આ ઉપરાંત લોકર રૂમ, પ્રાથમિક ચિકિત્સા તથા પેજિંગ સુવિધા પણ પ્રાપ્ય છે.

શ્રેણી:જોવાલાયક સ્થળો
શ્રેણી:કર્ણાટક
કેપ ઓફ ગુડ હોપ

right|thumb|કેપ ઓફ ગુડ હોપ

**કેપ ઓફ ગુડ હોપ** (સારી આશાની ભૂશિર) એ આફિક્રાનો સૌથી દક્ષિણે આવેલી જગ્યા છે. તે જહાજો માટે આફ્રિકા અને ઍન્ટાર્કટિકાની વચ્ચેની જાણીતી જગ્યા છે. તે દક્ષિણ આફિક્રામાં આવેલ છે.

પોર્ટુગલનો બાર્થોલોમ્યુ ડાયઝ એ આ જગ્યા જોનારો યુરોપનો સૌપ્રથમ વ્યક્તિ હતો. તેણે ૧૪૮૮માં આ જગ્યા જોઇ અને તેને "કેપ ઓફ સ્ટોર્મ" (તોફાનોની ભૂશિર) નામ આપ્યું હતું.

## બાહ્ય કડીઓ 
* કેપ ઓફ ગુડ હોપનો ૧૮૪૨ની સાલનો જૂનો નકશો

શ્રેણી:આફ્રિકા